text:
Umndeni
Umndeni (síNgísi, family).
Tihlobo[hlela | edit source]
Tihlobo (síNgísi, relatives) bantfu labatalana nawe nobe kanye nebatali bakho.
Gogo[hlela | edit source]
Gogo ngumake wababe wakho, nobe ngumake wamake wakho. Liswati alibi nagogo munye, ngoba phela dzadzewabogogo lomncane naye ngugogo kepha yena ubitwa ngagogoncane(gogo lomncane). Lomdzala-ke yena kutsiwe ngugogo lomdzala. Umnakabogogo naye ngugogo kepha yena ubitwa ngagogo lomdvuna.
Mkhulu[hlela | edit source]
Mkhulu ngubabe wamake wakho nobe babe wababe wakho. Nobe futsi ngumuphi umuntfu lomdvuna losaluphele ubitwa ngaye mkhulu. Umnakabomkhulu naye ngumkhulu, lomncane kutsiwa ngumkhulu lomncane. Lomdzala kutsiwe ngumkhulu lomdzala/lomkhulu.
Babe[hlela | edit source]
Babe ngulendvodza lekutalako, lekunakekelako. Labanye betfu bobabe abasitali kepha basikhulisile. Babe unebanakabo nabodzadzewabo latalwa nabo. Labadzala kunakuye bobabelomkhulu, labancane kunaye bobabe lomncane. Labasikati bobabe lomsikati. Indvodza letsetse make wakho ibe ingakutali uyibita ngababe lomncane. Nobe sewuhlonipha umuntfu lomdvuna losamdzala umbita ngababe.
Make[hlela | edit source]
Make ngulomsikati lowakubeleka nobe lowakukhulisa. Nakunobe ngumuphi umuntfu lomsikati losesigabeni sebufati ubitwa ngamake. Dzadzewabomake lomdzala ngumamkhulu (make lomkhulu), lomncane ngumake lomncane (ncane). Umnakabomake yena ngumalume.
Umnaka[hlela | edit source]
Ngumuntfu lomdvuna lotalwa ngubabe nobe ngumake. Nebafana bababe lomncane nalomkhulu banaka. Nabontsanga nabo banaka nawubahlonipha.
Dzadze[hlela | edit source]
Ngumuntfu lomsikati lesitalana naye. Nemantfombatane ababe lomncane nalomkhulu bodzadze. Nemantfombatane lalinganako abitana ngabodzadze.
Síhlahla Semndeni[hlela | edit source]


c: text/html

text:
11
Rom. 16:16
1 Khor. 1:3
Gal. 1:3
Ef. 1:2
Lencwadzi iphuma kuPawula, umphostoli waKhristu Jesu ngekwentsandvo yaNkulunkulu, nakuThimothi, umzalwane.
Iya ebandleni laNkulunkulu leliseKhorinte, nakubo bonkhe labangcwele labakulo lonkhe lase-Akhaya.
2Umusa nekuthula lokuvela kuNkulunkulu longuBabe wetfu, naseNkhosini Jesu Khristu, akube nani.
3
1 Phet. 1:3
Akabongwe Nkulunkulu uYise weNkhosi yetfu Jesu Khristu, longuYise wemusa. Yebo, akabongwe Nkulunkulu longumtfombo wayo yonkhe indvudvuto. 4
2 Khor. 7:6
Yena uyasidvudvuta etinhluphekweni tetfu tonkhe; kuze labo labasetinhluphekweni sibe nemandla ekubadvudvuta ngaleyo ndvudvuto lesiyemukela kuNkulunkulu. 5
94:19
2 Khor. 4:10
Khol. 1:24
Njengaloku tinhlupheko taKhristu tisiphetse kangaka, kanjalo-ke nekudvudvuteka kwetfu kuyaphuphuma ngaKhristu. 6Nasihlupheka kungenca yekudvudvutwa nekusindziswa kwenu; nasidvudvuteka kungenca yekudvudvuteka kwenu, khona Nkulunkulu atenidvudvuta nanicinisele kuletinhlupheko letisiphetse tsine nani. 7Litsemba letfu kini lisimile, sati kutsi njengobe nihlanganyela natsi etinhluphekweni, kanjalo niyahlanganyela natsi nasendvudvutweni.
8
1 Khor. 15:32
Asitsandzi, bazalwane, kutsi ningete nati ngetinhlupheko tetfu letasehlela ngesikhatsi sisese-Asiya. Lapho satfolana nebulukhuni lobabungetulu kwemandla etfu kangangekutsi sacishe salahlekelwa nalitsemba lekuphila. 9
Yebo, kona, tsine ngekwetfu besesibona kutsi litfunti lekufa selisengeme. Leyontfo yasifundzisa kutsi singatetsembi tsine, kodvwa setsembe Nkulunkulu; ngobe nguye yedvwa lovusa labafile. 10
Nkulunkulu wasikhulula kuleyo ngoti yekufa. Nanyalo usetawusikhulula futsi. Litsemba letfu silibeke kuye kwekutsi uyawusikhulula nangemuso, 11
Fil. 1:19
Flm. 22
njengaloku nani nisiphasa ngekusikhulekela, khona kutewutsi labanyenti basibongele kuNkulunkulu ngesibusiso lesisiphiwe.
12
2 Khor. 2:17
6:4
Heb. 13:18
Kutibonga kwetfu kunye, kutsi nembeza wetfu umhlophe embikwebantfu, ikakhulu kini. Ekutiphatseni kwetfu besimsulwa sesaba Nkulunkulu ngeliciniso, hhayi ngekuhlakanipha kwetfu, kepha ngemusa waNkulunkulu. 13Sinibhalele loku, lokutawutsi nanikufundza, nikuve. Ngiyetsemba kutsi niyawukuva kahle, kudzimate kube ngusekugcineni, 14
Fil. 2:16
4:1
1 Thes. 2:19
njengaloku senibonabona kutsi tsine singaba ligugu lenu, nani nibe ligugu letfu ngalelo langa lekubuya kweNkhosi yetfu Jesu.
15
1 Khor. 16:7
Kucala ngangifisa kuta kini, kuze nitewutfola umusa ngalokuphindziwe. 16
1 Khor. 16:5
Ngangitimisele kwendlula kini, ngisaya eMasedoniya nome sengibuya khona, kuze ningisite nase ngiya eJudiya. 17
Jak. 5:12
Kodvwa ngabe bengidlala yini nangihlose loko? Kungabe ngenta tincumo tami ngekwami yini? Ngitsi: “Yebo,” ngiphindze ngitsi: “Cha,” ngasikhatsi sinye? 18
1 Thes. 5:24
Njengobe Nkulunkulu etsembekile, nemavi etfu kini akasiye “Yebo” na “Cha.” 19
INdvodzana yaNkulunkulu lenguKhristu Jesu leyashunyayelwa ngitsi kini, mine nginaboSilasi,“Silasi” nguSilvanos ngesiGriki naThimothi, beyingesiye “Yebo” na “Cha”; kepha yona ingu “Yebo”. 20
Kuto tonkhe tetsembiso takhe Nkulunkulu utsi: “Yebo” kuyo. Kungako nje-ke sidvumisa Nkulunkulu sitsi: “Amen,” ngaJesu Khristu.
21
1 Phet. 5:10
1 Joh. 2:20,27
NguNkulunkulu losicinisako tsine kanye nani kuKhristu. NguNkulunkulu futsi lowasigcoba, 22
2 Khor. 5:5
Ef. 1:13
4:30
wasibeka luphawu lwakhe tsine; wasipha Moya wakhe, etinhlitiyweni tetfu, losibambiso saloko lokutako.
23
9:1
1 Khor. 4:21
2 Khor. 11:31
12:20
13:2,10
Gal. 1:20
Fil. 1:8
Ngibita Nkulunkulu kutsi abe ngufakazi wami wekutsi mine ngangisita nine ngekungaphindzi kwami ngite eKhorinte.
24
1 Phet. 5:3
Asisho kutsi tsine sitikhulu etikwekukholwa kwenu, kodvwa sibambisene nani ekusebenteleni kujabula kwenu, ngobe nisimile ekukholweni.

robotstxt: allowed

filter: keep


text:
Lokufanele Kwentiwe Eplazini Lelibisi
Balimi labacedza kufika kufanele bati lokufanele bakwente eplazini lelibisi nelwati letinkhomo. Leli lwati lisati kutsi wati kutsi letinye tintfo tentiwelani kute ibhizinisi ihambe kahle. Ngoba tinkhomo telibisi ngito letihamba phambili eplazini, tinkhomo letimunyisako ngito lekufanele tiletfwe kucala eplazini lelibisi. Ngalena ndlela, usheshe wente imali ngekutsengisa libisi. Liplazi lelikahle nguleli lelinetinkhomo telibisi kanye netinkhomo letindvuna.
Kugayeka Kwekudla Esiswini Senkhomo Yelibisi
Tinkhomo telibisi tigaya kudla ngendlela lehlukile. (Tilwane letimunyisako njengetinkhomo, timbuti, timvu – tidla futsi tigaye tihlahla ngendlela lehlukile).
Kugayeka kwekudla etilwanene letimunyisa letineboya kwenteka esiswini lesihlukaniswe kayi4. Loku kwentelwa kutsi tikhone kugaya kahle kudla, njengekudla lokungadliwa ngebantfu.
Lesisu lesihlukene kayi4 iReticulum, rumen, omasum kanye neAbomasum. Lesisu lesihlukene kayi4 sisebenta ngendlela lefanako. iRumen lephetse emalitsa langu160 yenta 80% walesisu. Icuketse tintfo letinyenti, njenge protozoa, kanye naletinye tintfo. Leti tintfo tigaya lokudla, loku bese kuniketa inkhomo emandla lewadzingako kutsi yenta libisi.
iRumen lephilile iya ngekutsi tjani bungakanani esiswini senkhomo. Kepha, ngoba tintfo letifaka emandla tincane etjanini, kudla lokuhlangene njengembila, iWheat, barley kanye ne oats tidliswa inkhomo kute inkhomo ikhone kukhicita libisi lelanele. Loku kudla kuhlanganiswa nema minerals kanye neliswayi entfweni lehlanganiswako.
Libisi Lelikhicitwa Nguletinkhomo Telibisi
Kucala sikhatsi sekukhicita libisi, tinkhomo kufanele titale. Tinkunzi kanye netinkonyane letitalwako kuloku. Ematfole etinkunzi asheshe abulawe abulawele inyama yawo, inyama yalawa matfole yatiwa njengenyama lebitwa ngekutsi yi veal sisindvo sakhona asindluli ku 100 kg.
Ematfole lansikati kufanele kube ngiwo lavala sikhala salawa matfole labulewe. Ematfole lamasikati akhuliselwa kutsi nakafika eminyakeni lemibili abe sekacala atala. Kwehlisa sikhatsi sekutala kusita kutsi unciphise tindleko tekukhulisa. Lemali yekukhulisa tinkhomo letitalako uphindze uyente nakufika sikhatsi sekusenga. Leti tinkhomo letikhicita libisi ungaphindze utitsengise ngemali lesetulu kunaleyo loyisebentisile utikhulisa.
Libisis lelikhicitwa tinkhomo liya ngekutsi hlobo luni lwetinkhomo telibisi, nendzawo letikhulela kuyo kanye nekutsi titfola luhlobo lokudla lolunjani – ngiko lokunemtselela lomkhulu. Kutsi tinkhomo tikhicita libisi lelingakanani kulandzela indlela lejwayelekile. Emuva kwekutala, umkhicito welibisi uba munyenti, umkhicito uba mukhulu kakhulu emavikini langu 6 kuya ku8 emuva kwekutala. Emuva kwaloku umkhicito uba sezingeni lelifanako sikhatsi bese uyacala uyancipha ngekuhamba kwesikhatsi nakusolo kukhula ematfole.
Kuncipha kwemkhicito welibisi kwentiwa kudla lokudliwa inkhomo kanye nekutsi hlobo luni lwenkhomo. Libisi lelikhicitwa ngesikhatsi sekumunyisa kuya ngesikhatsi lesisetulu sekukhicita kanye nekutsi libisi liba ngakanani emuva kwaloko. Konkhe loku kubonisa kutsi inkhomo yelibisi itowenta imali lengakanani ngelibisi layo.
Libisi lelikhicitwa inkhomo emuva kwekutala litfole layo lekucala, lijwayele kubonisa kutsi lenkhomo itokhicita libisi lelingakanani ngesikhatsi sayo. Loku yintfo lekufanele uyibheke nawutsenga inkhomo yelibisi.
Emuva kwekutala litfole, tinkhomo tiba nelibisi emalanga langu300, emuva kwaloko tiyomiswa kulungiselwe kutsi titale futsi. Uma kumatima kutsi tinkhomo tikhulelwe, tingaba nelibisi sikhatsi lesidze kuna 300 wemalanga; kepha, kufanele tonyiswe emalangeni langu 50 kuya ku 60 kungakafiki lilanga lekukhulelwa futsi.


text:
131
Dan. 4:22
Joh. 19:11
Thit. 3:1
1 Phet. 2:13
Wonkhe umuntfu kufanele atitfobele ngenhlonipho tiphatsimandla tembuso, ngobe kute emandla embuso langaveli kuNkulunkulu, naleto tiphatsimandla letikhona tibekwe nguNkulunkulu. 2
Ngako-ke lowo lomelana nemandla embuso umelana nalokumiswe nguNkulunkulu, nalabo labenta loko batibangela kwehlulelwa. 3Ngobe babusi abesabeki kulabo labenta lokuhle, kodvwa besabeka kulabo labenta lokubi. Ungatsandza yini kutsi ungamesabi losiphatsimandla sakho? Ngako yenta lokuhle, utakudvumisa. 4Ngobe usisebenti saNkulunkulu lesikwentela lokuhle. Kodvwa nawenta lokubi, mesabe, ngobe unawo emandla ekukujezisa. Usisebenti saNkulunkulu, lesingumphindziseli lowehlisela lulaka lwaNkulunkulu kulowo lowenta lokubi. 5Ngako-ke umuntfu akatitfobe ngenhlonipho, hhayi ngobe abalekela lulaka lwaNkulunkulu kuphela, kodvwa nangebucotfo banembeza.
6
Mak. 12:17
Luk. 20:25
Kungaso lesizatfu nitsela nje; letiphatsimandla letitisebenti taNkulunkulu ngetaloko, njengobe titinikela emsebentini wato. 7Bonkhe banikeni lokubafanele: umtselo kulofanelwe ngumtselo, inkhokhelo kulofanele kukhokhelwa; mesabeni lofanele kwesatjwa, nihloniphe lofanele kuhlonishwa.
8
Ningakweledi muntfu nome seyini ngaphandle kwekutsi nitsandzane, ngobe lowo lotsandza makhelwane wakhe sewuwugcwalisile umtsetfo. 9
Lev. 19:18
Dut. 5:17-19,21
Luk. 10:27
Lemiyalo letsi: “Ungaphingi, ungabulali, ungebi, ungafisi,” nome sengumuphi-ke lomunye umyalo, yonkhe imiyalo ihlanganiswe kulomusho munye lotsi: “Tsandza makhelwane wakho, njengobe utitsandza wena.” 10
1 Khor. 13:4
1 Thim. 1:5
Jak. 2:8
Lutsandvo alukwenti lokubi kumakhelwane; ngako-ke lutsandvo lukugcwaliseka kwemtsetfo.
11
Ef. 5:14
1 Thes. 5:6
Yentani loko nati kutsi sikhatsi sesifikile, ngiso lesikhatsi sekutsi nivuke ebutfongweni. Ngobe nyalo insindziso yetfu seyisedvute kunangalesa sikhatsi lesakholwa ngaso. 12
6:13
Khol. 3:8
Busuku sebuyaphela, imini seyisondzele. Ngako-ke asilahle yonkhe imisebenti yebumnyama, sihlome tikhali tekukhanya. 13
Luk. 21:34
1 Khor. 6:9
Gal. 5:19
Ef. 5:3,18
Fil. 4:8
Asitiphatse ngalokufanele njengalabahamba emini, hhayi ngekumita nangekudzakwa, hhayi ngekuphinga nangekugwadla, hhayi ngekucabana nangemona, 14
Gal. 3:27
1 Phet. 2:11
1 Joh. 2:16
kodvwa yembatsani iNkhosi Jesu Khristu ninganakekeli kutsi lesimo senu semtimba lesonakele ningasenelisa kanjani ngetinkhanuko taso.


text:
361
Baholi bemindeni yelusendvo lwakaGileyadi, umsa waMakhire, umsa waManase, lababebetinsendvo tebatukulwane taJosefa, beta bakhuluma embikwaMosi nebaholi, lababetinhloko temindeni yema-Israyeli. 2
27:1,7
Josh. 17:3
Batsi: “Ngesikhatsi Simakadze ayala inkhosi yami kutsi lelive ulabele ngenkatho kuma-Israyeli kutsi kube lifa lawo, wayala kutsi lifa lemnaketfu Selofehadi linikwe emadvodzakati akhe. 3Ake sitsi bashada nemadvodza aletinye tive taka-Israyeli, loko kutawusho kutsi lelo lifa labo litawutsatfwa lingabe lisaba ngilo lifa labokhokho betfu, bese liba lalawo madvodza labashade nawo. Ngaloko-ke kusho kutsi incenye yalelo lifa lelabelwe tsine itawube seyiyatsatfwa. 4
Nakufika umnyaka wekubuyiselwa ka-Israyeli, lifa labo litakwengetelwa kuleso sive lashade kuso, nalelo lifa labo litawutsatfwa lingabe lisaba lifa labokhokho betfu.”
5Mosi watsi kube ayalwe nguSimakadze, wabe sewetfula nankhu umlayeto kuma-Israyeli, watsi: “Loko lokushiwo sive setitukulwane taJosefa kungiko ngempela. 6Naku-ke lokungumyalo waSimakadze macondzana nemadvodzakati aSelofehadi: Angashada nome ngangubani lamtsandzako yingci nakungewelusendvo lwesive seyise. 7Kute lifa lelingumhlaba lekuyawuphiwana ngalo ka-Israyeli lisuke kulesinye sive liye kulesinye sive, ngobe wonkhe um-Israyeli uyawuligcina lelo live lalitfola kubokhokho bakhe. 8Indvodzakati lenelifa lelilive kuso sonkhe sive sema-Israyeli kufanele ishade nemuntfu welusendvo lwesive seyise, kuze kutsi wonkhe um-Israyeli atewuba nelifa laboyise. 9Kute lifa lelilive leliyakwendluliswa lisuswe kulesinye sive liye kulesinye sive, ngobe nguleso naleso sive siyawutigcinela lifa laso.”
10Ngako emadvodzakati aSelofehadi enta loko Simakadze layala Mosi kutsi kwentiwe. 11Emadvodzakati aSelofehadi, boMahala, naThisa, naHogila, naMilkha, naNowa, ashada nabomzala bawo lababetihlobo teyise. 12Ashada etinsendvweni tetitukulwane taManase, umsa waJosefa, kwase kutsi lifa labo lajinge ladliwa belusendvo lwesive sabo.
13Ngiyo lena-ke imiyalo nemitsetfo yaSimakadze layinika ema-Israyeli ngesandla saMosi ngesikhatsi asemise ematsafeni akaMowabi ngaseJordane ngesheya kwemfula iJordane malungana neJerikho.NgesiHebheru “iJordane yaseJerikho”


text:
131
Ngekuhamba kwesikhatsi Amnoni, umsa waDavide, watsandza Thamari labemuhle kakhulu, angudzadzewabo-Absalomu, umsa waDavide. 2Amnoni wakhatsateka emphefumulweni wakhe, waze wefika ezingeni lekugula ngenca yalodzadzewabo Thamari, ngobe abeyintfombi leyayingayati indvodza, noko kwabonakala kulukhuni kutsi kungaba khona langakwenta kuye. 3
2 Sam. 21:21
1 Khr. 12:13
Amnoni abenemngani wakhe lekwakunguJonadabi, umsa waShama,“Shama” nome “Shimeya” umnakaboDavide. Jonadabi bekuyindvodza leyayinebucili kakhulu. 4Wabuta Amnoni watsi: “Kwentiwa yini wena, ungumntfwanenkhosi, ubukeke uwombile onkhe emalanga? Ase ungitjele, kwente njani?”
Amnoni watsi kuye: “Ngitsandza dzadzewetfu Thamari, wakabomnaketfu Absalomu.”
5Jonadabi watsi: “Hamba uyewulala embhedzeni, wente shangatsi uyagula. Utawutsi uyihlo naketa atekubona, umtjele utsi: ‘Ngicela kute dzadzewetfu Thamari, atengipha kudla. Lokudla akulungisele lapha kami khona ngitembuka, ngitawube sengidla loko latanginika kona ngesandla sakhe.’ ” 6Ngako Amnoni watigulisa, wahamba wayawulala embhedzeni.
Watsi Davide, inkhosi, nasefikile kutamvusela, Amnoni wakhuluma kuye watsi: “Ngicela kute dzadzewetfu Thamari, atengentela emacebelengwane lamabili ngikhona, ngimbuka, khona ngitekudla loko latanginika kona ngesandla sakhe.”
7Davide watfumela kuThamari esigodlweni, watsi: “Hamba uye endlini yemnakenu Amnoni, uyekumlungisela kudla.” 8Ngako Thamari wahamba waya endlini yemnakabo Amnoni, labelele phansi. Thamari watsatsa inhlama, wayibhuca, wabhaka emacebelengwane, Amnoni ambuka. 9Watsatsa lipani wamnika lamacebelengwane, kodvwa Amnoni wala kudla.
Amnoni watsi: “Khipha bonkhe labantfu lapha endlini.” Ngako bonkhe bantfu baphuma. 10Amnoni wakhuluma kuThamari watsi: “Letsa lokudla lapha ekamelweni lami lekulala, khona ngitekudlela esandleni sakho.” Thamari watsatsa lamacebelengwane labewalungisile wawaletsa ku-Amnoni, umnakabo, ekamelweni lakhe lekulala. 11Kodvwa watsi Thamari nakatsatsa lokudla amletsela kutsi atekudla, Amnoni wambamba watsi: “Kota utewulala nami, dzadzewetfu.”
12
20:17
Dut. 27:22
Thamari watsi: “Cha, mnaketfu, ungangiphoceleli. Lentfo lenjena akufanele yentiwe ka-Israyeli! Ungayenti intfo lembi kangaka. 13Mine lelihlazo lelingaka ngiyakulisusa kanjani? Wena-ke utakwente njani? Utawufanana nalesinye setihlangananhloko lapha ka-Israyeli. Ngicela ukhulume enkhosini, ingeke yale kutsi ungishade ngibe ngumkakho.” 14Kodvwa wala kumlalela; njengobe-ke Amnoni abenemandla kunaThamari, wavele wambamba wamlala ngenkhani.
15Amnoni watondza Thamari ngenzondo lenkhulu. Empeleni wamtondza ngenzondo lenkhulu kwengca lolutsandvo labemtsandza ngalo. Amnoni wamkhakhabisa watsi: “Vuka uhambe la!”
16Thamari watsi: “Cha! Kungicosha kwakho kubi kakhulu kunaloku losukwente lapha kimi.”
Kodvwa Amnoni akazange amnake nekumnaka. 17Wabita inceku yakhe wayitjela watsi: “Khipha lomuntfu lomsikati lapha elawini lami ukhiye sivalo.”
18Inceku yamkhiphela ngephandle lona lomsikati, yakhiya sivalo emvakwakhe. Thamari abembetse ingubo leyayihlotjiswe kakhulu,“leyayihlotjiswe kakhulu” siHebheru asikhanyi ngobe loluhlobo lwengubo lwalwembatfwa bantfwabenkhosi labatintfombi lababengazange balale nemuntfu lomdvuna. 19
Jer. 2:37
Thamari watitsela ngemlotsa enhloko waklebhula lengubo yakhe labeyembetse. Wetfwala imikhono enhloko, ahamba akhala kakhulu.
20Absalomu, umnakabo, watsi: “Bewuna-Amnoni, umnakenu, yini? Bindza dzadzewetfu; ungumnakenu. Lentfo ungayifaki kakhulu enhlitiyweni.” Ngako Thamari wahlala endlini ya-Absalomu aselusizini lolukhulu.
21Watsi kube Davide akuve konkhe loko, watfukutsela wagaya tiboti. 22Absalomu akazange akhulume ngisho nalelilodvwa livi lelihle nome lelibi ku-Amnoni. Watondza Amnoni, ngobe abehlazise dzadzewabo longuThamari.
23Emvakweminyaka lemibili, batsi bahhuli betimvu baka-Absalomu baseseBhali Hasori, edvute nemnyele waka-Efrayimu, Absalomu wamema onkhe emadvodzana enkhosi. 24
Absalomu wahamba waya enkhosini, wafike watsi: “Inceku yakho ihhula timvu tayo. Inkhosi kanye netinceku tayo ingete yahlanganyela natsi yini?”
25Inkhosi yaphendvula yatsi: “Cha, msa wami, akukafaneli sihambe sonkhe, singaba ngumtfwalo kuwe.” Kwala nome Absalomu asamncenga, kodvwa wachubeka wala kuhamba naye, noko wambusisa.
26Absalomu wamncenga watsi: “Nakungenjalo, ngicela mane kuhambe umnaketfu Amnoni.”
Inkhosi yambuta yatsi: “Ufunelani kutsi ahambe nawe?” 27Kodvwa Absalomu wachubeka wamncenga, waze wamvumela; Amnoni wahamba nalabanye bantfwabenkhosi.
28Absalomu wakhuluma kuletinceku takhe, watsi: “Lalelani! Utakutsi Amnoni nasanatse waze wativa asamnandzi, ngitsi kini: ‘Jubani Amnoni afe,’ nibombulala. Ningesabi, ngobe leligunya nalamandla ninikwa ngimi. Cinani nibe nesibindzi.” 29Ngako lamadvodza aka-Absalomu enta ku-Amnoni njengobe abetjelwe ngu-Absalomu. Bonkhe bantfwabenkhosi basukuma, bagibela iminyuzi yabo babaleka.
30Batsi basesendleleni, umbiko wefika kuDavide utsi: “Absalomu sewubulele onkhe emadvodzana enkhosi, kute nome yinye lesele.” 31Inkhosi yasukuma, yaklebhula tingubo tayo leyayitembetse, yalala phansi emhlabatsini; tonkhe tinceku tayo tatime eceleni kwayo, nato tingubo tato tatiklejuliwe.
32Kodvwa Jonadabi, umsa waShama,“Shama” nome “Shimeya” umnakaboDavide, watsi: “Inkhosi yami ingabocabanga kutsi bonkhe bantfwabenkhosi babulewe; ngu-Amnoni kuphela lofile. Loko kwakuvele kusifiso sa-Absalomu labevele ahlose kusiphumelelisa, kusukela mhlazana Amnoni adlwengula dzadzewabo Thamari. 33Inkhosi yami ayingatihluphi ngekunaka lombiko lotsi onkhe emadvodzana enkhosi afile. Ngu-Amnoni kuphela lofile.”
34Ngaleso sikhatsi Absalomu abesabalekile.
Lomunye mahlalesangweni watsi emile, wabona sicumbi sebantfu emgwacweni ngasenshonalanga, sehla eceleni kweligcuma. Wahamba wayakubikela inkhosi, wafike watsi: “Ngibona emadvodza lapha ngekubheka eHoronayimu, eceleni leligcuma.”SiHebheru site “lomusho”
35Jonadabi wakhuluma enkhosini Davide, watsi: “Nankho emadvodzana akho eta, sekuye njengobe bengishito kutsi ayeta.”
36Watsi asandza kucedza kukhuluma, emadvodzana enkhosi angena, akhala kakhulu. Inkhosi kanye nato tonkhe tinceku tayo bahlala kabuhlungu.
37
Absalomu wagewuka waya kuThalmayi, umsa wa-Amihudi, inkhosi yaseGeshuri. Inkhosi Davide yalila onkhe emalanga, ililela Amnoni, indvodzana yayo.
38Absalomu wabaleka wafike wahlala eGeshuri iminyaka lemitsatfu khona. 39Umoya waDavide, inkhosi,Letinye tincwadzi tekucala titsi “Kodvwa Davide, inkhosi,” wawuloku uncokombele kuya ku-Absalomu, ngobe abesadvudvutekile ngekufa kwa-Amnoni.


text:
141
Jongani lutsandvo, kutsi nilangatelele tiphiwo taMoya, kakhulu kuphrofetha. 2
Lokhuluma ngetilimi akakhulumi kubantfu, kepha ukhuluma kuNkulunkulu, ngobe kute lomvako, ukhuluma timfihlakalo akuMoya. 3
Kube kani lophrofethako ukhuluma kubantfu kutsi bakheke, bakhutsateke, badvudvuteke. 4Lokhuluma ngetilimi utakha yena, kodvwa lophrofethako wakha libandla.
5Yebo-kona bengingatsandza kutsi nonkhe nikhulume ngetilimi, kepha bengingatsandza kakhulu kutsi niphrofethe. Vele-ke mkhulu lophrofethako kunalowo lokhuluma ngetilimi, ngaphandle kwekutsi atihumushe, khona kutewusitakala libandla, lakheke. 6Manje-ke, bazalwane, nangita kini ngikhuluma ngetilimi, nginganisita ngani, nangingakhulumi kini ngekwembulelwa lokutsite, nome ngelwati, nome ngekuphrofetha, nome ngekufundzisa?
7Nemintjingozi, lengenamphefumulo, njengelivenge nelugitali, nangabe emanothi ayo angevakali kahle-hle, utakwati ngani kutsi kudlalwani? 8
Ngobe nangabe impalampala ingakhali ngalokuvakalako, ngubani longatilungiselela kuya emphini? 9Kuyafanana-ke nakini naningakhiphi inkhulumo lecacile ngelulwimi lwenu, kungacondzakala kanjani loko lokushiwoko? Niyawube nikhuluma emoyeni nje. 10Tinyenti tinhlobo tetilimi la emhlabeni, kepha kute nalunye lolungakhulumi lokuvakalako. 11Kodvwa nangabe ngingalwati lulwimi lolukhulunywa ngulomunye, loko lakukhulumako akuvakali kimi, nami lengikukhulumako akuvakali kuye. 12Ngako-ke njengobe nani ninemdlandla ngetiphiwo taMoya, shisekelani kutsi nibe nato kakhulu, kuze kwakheke libandla.
13Ngako-ke lokhuluma ngetilimi, akakhulekele kutsi akwati kutihumusha. 14Ngobe nangikhuleka ngetilimi, kukhuleka umoya wami, ingcondvo yami ayisitakali. 15
Khol. 3:16
Pho, ngitakwenta njani? Ngitawukhuleka ngemoya nangengcondvo, ngihlabele ngekudvumisa ngemoya nangengcondvo. 16Ngobe nawobonga Nkulunkulu usemoyeni, lona lote letipho angasho kanjani kutsi: “Amen,” kulokubonga kwakho? Ingani phela akakuva loko lokushoko. 17Ngobe nome kubonga kwakho kungaba kuhle kakhulu, kodvwa akwakhi muntfu.
18Noko ngibonga Nkulunkulu kutsi mine ngikhuluma ngetilimi kakhulu kunani nonkhe, 19kodvwa ebandleni ngingatsandza kukhuluma emagama lasihlanu nje ngengcondvo yami khona ngitewufundzisa labanye, kunekukhuluma ngetilimi emagama lati-10 000.
20
18:3
Rom. 16:19
Ef. 4:14
Heb. 5:12
1 Phet. 2:2
Bazalwane, ningaboba bantfwana ekucabangeni, kodvwa ebubini niboba tinswane, ekucabangeni nibe ngulabakhule impela. 21
Kubhaliwe emtsetfweni kutsi:
“ ‘Ngiyawukhuluma kulesive
ngemilomo yebantfu baletinye tilimi,
kepha noko bangeke bangive,’
isho njalo iNkhosi.”22Tilimi tisibonakaliso kulabangakholwa, hhayi kulabakholwako; kepha kuphrofetha kusibonakaliso kulabakholwako, hhayi kulabangakholwa.
23
Libandla nalingahlangana ndzawonye lisuke lonkhe likhulume ngetilimi, bese kungena labangativa nome emahedeni, bangete basho yini kutsi niyahlanya? 24Kepha nangabe bonkhe baphrofetha, bese kungena umhedeni nome longati lutfo, utawuhlatjwa ngiwo onkhe lamavi abo, ehlulelwe ngiwo. 25
Dan. 2:47
Zak. 8:23
Joh. 16:8
Timfihlo tenhlitiyo yakhe tiyawuvela ekukhanyeni awe phansi ngebuso, athandaze kuNkulunkulu, acinise atsi: “Impela Nkulunkulu ukhona emkhatsini wenu.”
26
Ngako-ke, bazalwane, nanibutsanele kukhonta, nibonikana ematfuba: Lomunye akacale liculo, lomunye afundzise, lomunye etfule sembulo, lomunye akhulume ngetilimi, lomunye atihumushe. Konkhe kwenteleni kutsi kwakheke libandla. 27Nakukhona labakhuluma ngetilimi, ababe babili bangendluli kulabatsatfu, banikane ematfuba, lomunye ahumushe. 28Kepha nangabe kute lohumushako, akathule lona wetilimi nakungusebandleni, atikhulumele yena yedvwana naNkulunkulu. 29
1 Joh. 4:1
Mayelana nalabaphrofethako abakhulume babe babili, nome babe batsatfu, labanye bakuhlole ngaMoya. 30Kodvwa nangabe kwembulwa lutfo kulomunye lohleti phansi, akathule lona lokhulumako. 31Ngaleyo ndlela ningaphrofetha nonkhe ngamunye, baze labanye bafundze futsi bakhutsateke. 32Imimoya yebaphrofethi itfobela baphrofethi, 33
1 Khor. 11:16
ngobe Nkulunkulu akasiye Nkulunkulu wetiphitsiphitsi kodvwa wekuthula.
Njengobe kunjalo kuwo onkhe emabandla alabangcwele, 34
1 Khor. 11:3
Ef. 5:22
Khol. 3:18
1 Phet. 3:1
bafati abathule emabandleni, ngobe abakavumeleki kutsi bakhulume, kepha abatitfobe njengaloku usho njalo umtsetfo. 35
Nakukhona labafuna kukwati, abakubute emadvodzeni abo emakhaya, ngobe kulihlazo kutsi umfati akhulume ebandleni.
36Kambe livi laNkulunkulu laphuma kini yini? Nobe kumbe lefika kini nodvwana yini? 37
Nangabe umuntfu atsi ungumphrofethi nome atsi waMoya, kufanele ati kutsi loku lenginibhalela kona ngumyalo weNkhosi. 38Kepha umuntfu nangakunaki loku, akanganakwa naye.
39Ngako-ke, bazalwane bami, khutsalelani kuphrofetha; kodvwa ningakuvimbeli kukhuluma ngetilimi. 40
Kepha konkhe kwenteni kahle ngenhlelembiso.


text:
141Ngalelinye lilanga Jonathani, umsa waSawula, wakhuluma kuloludzibi lolwaluphatsa tikhali takhe, watsi: “Kota sambe, siye kulenkambu yemaFilisti lapha ngesheya.” Noko akamtjelanga uyise.
2
Sawula abehleti emaphetselweni aseGibeya ngaphansi kwesihlahla semahananandza eMigroni. Abenemadvodza labengaba ngema-600, 3
emkhatsini wawo kwakuna-Ahiya labembatsa sidziya sebaphristi. Yena-ke abengumsa wemnakabo-Ikhabodi, Ahitubi, umsa waFinehasi, umsa wa-Eli, umphristi waSimakadze labeseShilo. Kute lowanaka kutsi Jonathani abesahambile.
4
Kulomsaho waseMikmashi, Jonathani abetawuhamba kuwo, kuze efike enkambu lapho kwakumise khona emaFilisti, kwakunemawa latihhehle amabili abukene: kuyiBhosesi neSene. 5Liwa lelinye lalime ngasenyakatfo kuya ngaseMikmashi, bese kutsi leli lelinye lime ngaseningizimu kuya ngaseGeba.
6
2 Khr. 14:11
Jonathani wakhuluma kuloludzibi lwakhe, watsi: “Kota sambe, siye kulenkambu lapho kumise khona labantfu labangakasoki. Mhlawumbe Simakadze utawuba ngakitsi. Kute lokungavimba Simakadze kutsi asimelele. Kute lokungaphatamisa Simakadze kutsi asisindzise ngebantfu labanyenti nome ngebantfu labambalwa.”
7Loludzibi lwakhe lwatsi: “Yenta konkhe lokusengcondvweni yakho. Chubeka; ngikanye nawe ngenhlitiyo nangemphefumulo.”
8Jonathani watsi: “Kota-ke; sitakwewela siye kulamadvodza khona atesibona. 9
Nangabe akhuluma kitsi atsi: ‘Manini lapho size sifike lapho kini,’ sitakuma lapho sikhona khona singayi kuwo. 10Kodvwa nangabe atsi: ‘Wotani lapha kitsi,’ sitawukhuphuka, ngobe loko kutawuba sibonakaliso kutsi Simakadze ubanikele esandleni setfu.”
11
Ngako bahamba bobabili, bafike batibonakalisa enkambu yemaFilisti. EmaFilisti atsi: “Ase nibuke! EmaHebheru akhokhotela aphuma emigodzini labebhace kuyo.” 12Emadvodza asenkambu amemeta Jonathani kanye neludzibi lwakhe, atsi: “Yenyukani nite lapha, sitanifundzisa sifundvo.”
Jonathani wase ukhuluma kuloludzibi lwakhe, watsi: “Yekhwela, ungilandzele; Simakadze ubanikele esandleni sema-Israyeli.”
13
Jonathani wekhwela, ahamba ngetinyawo, abambelela nangetandla, akanye neludzibi lwakhe lolwalumlandzela edvute. Jonathani wahlasela emaFilisti wawagwaza alala lucaca, ludzibi lwakhe solomane lumlandzela ngemuva nalo luwabulala. 14Kuloko kuhlasela kwabo kwekucala Jonathani neludzibi lwakhe babulala emadvodza langaba ngema-20, endzaweni lelibanga lelingaba ngangemjikijelo.“lelingaba ngangemjikijelo” nome “sigamu seli-akela” nome “incenye yesine yelihektare”
15
Eks. 14:24
1 Sam. 7:10
13:16
Hla. 76:12
Kutfutfumela kwahlasela onkhe emabutfo labesenkambu nalawo labesesigangeni, nalawo labesetichemeni kanye nalawo labehlasela, umhlaba watamatama. Lokutfutfumela kwaba shangatsi kutfunyelwe nguNkulunkulu.
16Tinhloli takaSawula tatsi tiyabuka tiseseGibeya kulakaBhenjamini, tabona emabutfo emaFilisti asakateka yonkhe indzawo. 17Sawula wakhuluma kulamadvodza labenawo, watsi: “Balani onkhe lamadvodza lanatsi lapha, khona sitewubona kutsi bobani laba lasebasishiyile.” Batsi nababala, bakhandza kutsi bekunguJonathani neludzibi lwakhe lababengekho lapho.
18
Sawula wakhuluma ku-Ahiya, watsi: “Letsa libhokisi lesivumelwane saNkulunkulu.” Ngobe ngaleso sikhatsi lalisemkhatsini wesive sema-Israyeli.SiHebheru sisho njalo; kantsi letinye tincwadzi tekucala titsi: “ ‘Letsa sidziya sebaphristi.’ Ngobe ngaleso sikhatsi abembatsa leso sidziya emkhatsini wema-Israyeli.” 19Sawula watsi asakhuluma nemphristi, sidzidzidzi sachubeka sandza kakhulu lapha enkambu yemaFilisti. Ngako Sawula wakhuluma kumphristi watsi: “Finyeta sandla sakho.”
20
2 Khr. 20:23
Sawula nawo onkhe emadvodza akhe bahlangana, baviva, baya emphini. Bakhandza emaFilisti asasangene, agwazana odvwana ngetikhali tawo. 21LamaHebheru labekadze angakumaFilisti labesenyuke nawo aya enkambu yemaFilisti, ase abuyela kuma-Israyeli labenaSawula naJonathani. 22Atsi kube onkhe ema-Israyeli labebhacile eveni letintsaba laka-Efrayimu eve kutsi emaFilisti asayabaleka, nawo ase ayahlasela awacosha ngemuva. 23Ngako Simakadze wawasindzisa kanjalo ema-Israyeli ngalelo langa, imphi yachubeka eBhethi Aveni.Loku kusho “Betheli”
24Emadvodza aka-Israyeli abaselusizini ngalelo langa, ngobe Sawula abesabophe sonkhe sive ngesifungo watsi: “Akacalekiswe umuntfu lotakudla lilanga lisengakashoni, nami ngingakatiphindziseli etitseni tami!” Ngako kute nome munye lowake wanambitsa kudla kulamabutfo.
25Onke emabutfo“Onkhe emabutfo” nome “Bonkhe bantfu belive” angena ehlatsini, akhandza luju emhlabatsini. 26Atsi asangena nje kulelihlatsi abona luju luvuta, noko kwabate ngisho nome munye lowase wabeka sandla sakhe emlonyeni, ngobe abesaba lesifungo. 27Kodvwa Jonathani abengakeva kutsi uyise ubophe sonkhe sive ngesifungo. Ngako wenya sihloko salendvuku yakhe labeyiphetse ngesandla kuloluhlanga lwetinyosi. Waphakamisa sandla sakhe wasimikisa ngasemlonyeni, emehlo akhe akhanya.Nome “wativa asacina lidvolo” 28Lelinye lalamabutfo lakhuluma kuye, latsi: “Uyihlo ubophe sonkhe sive ngesifungo lesimatima kabi, watsi: ‘Akacalekiswe umuntfu lodla kudla lamuhla!’ Nguko nje phela lamadvodza asacaleka.”
29Jonathani watsi: “Babe ufake live lonkhe elusizini. Ase ubuke nje kutsi emehlo ami avele akhanya kanjaniNome “ngitive sengicina lidvolo” ngesikhatsi nginambitsa lolwa luju loluncane. 30Bekutawuba ncono kanganani-ke kube lamadvodza lamuhla asake adla lenye imphango lasayitfumbe kuletitsa tawo. Bekungeke yini kubulawe emaFilisti lamanyenti kakhulu kunalawa?”
31Ngalelo langa atsi ema-Israyeli nase ehlule emaFilisti labewagwaza, kusukela eMikmashi kuya e-Ayaloni, adzinwa kakhulu. 32Ema-Israyeli advumela imphango atfumba timvu, netinkhomo nematfole, akuhlaba khona lapho phansi, akudla kanye nengati yako. 33
Lev. 3:17
7:26
17:10,13
19:26
Dut. 12:16,23
15:23
Kwabikwa kuSawula, kwatsiwa: “Ase ubuke, lamadvodza enta sono embikwaSimakadze ngekudla inyama lenengati.”
Sawula wakhala, watsi: “Ningemambuka! Gicitelani litje lelikhulu lapha kimi.” 34Waphindze watsi: “Ngenani emkhatsini walamadvodza, niyekuwatjela nitsi: ‘Ngulowo nalowo wenu akaletse tinkhomo takhe netimvu takhe kutewuhlatjwa lapha, kudliwe. Ningoni kuSimakadze ngekudla inyama lesenengati.’ ”
Kwatsi kulobo busuku ngulowo nalowo waletsa inkhabi yakhe, wayihlabela khona lapho. 35Sawula wakhela Simakadze lilati; bekakwenta kwekucala loko.
36Sawula wakhuluma watsi: “Asehle sicoshe lamaFilisti kulobusuku, khona sitekuwagwaza kuze kuse, singashiyi nome munye wawo aphila.”
Baphendvula batsi: “Yenta loko lokubona kukuhle kakhulu kuwe.”
Kodvwa umphristi watsi: “Ase sicale ngekuyawubuta Nkulunkulu kutsi utsini yena.”
37
Sawula wase ubuta Nkulunkulu, watsi: “Ngingehla yini ngicoshe emaFilisti? Utawanikela yini esandleni sema-Israyeli?” Kodvwa Nkulunkulu akazange amphendvule ngalelo langa.
38Ngako-ke Sawula watsi: “Wotani lapha, nine nonkhe lenitindvuna temabutfo, sitewutfolisisa kahle kutsi sono sini lesentiwe lamuhla. 39Ngetsembisa ngaNkulunkulu lophilako, Simakadze lonika ema-Israyeli kuncoba, kutsi nome ngabe kungumsa wami, Jonathani, lowonile, naye kufanele afe.” Kodvwa kute nome yinye indvodza leyase yatsi vu.
40Sawula wakhuluma kuwo onkhe ema-Israyeli, watsi: “Manini ngalapho, mine nemsa wami, Jonathani, sitakuma ngalapha.”
Lamadvodza amphendvula atsi: “Yenta loko lobona kukuhle kakhulu kuwe.”
41
Jona 1:7
Sawula wathandaza kuSimakadze Nkulunkulu wema-Israyeli, watsi: “Nginike imphendvulo lengiyonayona.”NgesiHebheru nangalelinye lihumusho lekucala “Awukayiphendvuli ngani inceku yakho lamuhla? Nangabe siphosiso sikimi nome umsa wami Jonathani, phendvula nge-Urimu, kodvwa nangabe sikulamadvodza aka-Israyeli phendvula ngeThumimu” BoJonathani naSawula badliwa yinkatho, kodvwa lamadvodza atfolakala angenacala. 42Sawula watsi: “Yentani inkatho emkhatsini wetfu naJonathani, umsa wami.” Inkatho yadla Jonathani.
43Sawula wabuta kuJonathani watsi: “Ase ungitjele kutsi wenteni.”
Jonathani wamphendvula watsi: “Nginambitse luju kancane ngesihloko sendvuku yami. Pho, manje sekufanele ngife yini?”
44Sawula watsi: “Shangatsi Nkulunkulu angangishaya kamatima, nangabe wena, Jonathani, ungafi.”
45Kodvwa lamadvodza akhuluma kuSawula, atsi: “Jonathani sekufanele afe, yena lona losindzise sive sema-Israyeli kangaka? Cha, ngeke! Setsembisa ngaSimakadze kutsi kute ngisho nelunwele lwenhloko yakhe lolutakuwela phansi emhlabatsini, ngobe loku lakwente lamuhla uphumelele ngekusitwa nguNkulunkulu.” Lamadvodza amsindzisa Jonathani, akazange abulawe.
46Sawula wayekela kucosha emaFilisti, nawo avele ancandzeka abuyela eveni lawo.
47Watsi kube Sawula abekwe kuba yinkhosi yema-Israyeli, walwa nato tonkhe titsa takhe letatimtungeletile: emaMowabi, nema-Amoni, nema-Edomu, nemakhosi aseSobha kanye nemaFilisti. Abetsi lapho ajikele ngakhona, ente umonakalo.NgesiHebheru nangalelinye lihumusho lekucala kutsi “abencoba” 48Walwa ngesibindzi, wancoba ema-Amaleki, wakhulula ema-Israyeli etandleni talabo besebawaphangile.
49
1 Khr. 8:33
9:39
Emadvodzana aSawula bekuboJonathani, na-Jishvi,Aphindze atiwe ngekutsi “Ishboshethi” nome “Eshbhali” naMalkhi Shuwa. Libito lendvodzakati lendzala bekunguMerabi, kantsi lena lencane bekunguMikhali. 50Libito lemkakhe bekungu-Ahinowami, indvodzakati ya-Ahimasi. Libito lendvuna yemphi yaSawula bekungu-Abneri, umsa waNeri, kantsi yena Neri bekungumalume waSawula. 51
Uyise waSawula, Khishi, kanye neyise wa-Abneri, Neri, bekungemadvodzana a-Abiyeli.
52Kuwo onkhe emalanga ekuphila kwaSawula ema-Israyeli abelwa timphi letesabekako nemaFilisti. Sawula abetsi nakabona indvodza lenemandla nome lenesibindzi, ayitsatse ayifake ebutfweni lakhe.


text:
Soutbossie
Ligama
Soutbossie
Ligama Lelathini
Bassia diffusa – yatiswa ngekutsi yi Chenolea diffusa nalabanye labasasebentisa lenandlela/satiso.
Indzawo
Le Soutbossie ikhula/ihluma iyetulu elusentseni lwendzawo lenemifula levulekile, etindzaweni letinesihlabatsi letilele dvute, noma ngetulu kancane, kwesigaba semagagasi lasetulu.
Inchazelo
Le Soutbossie inemahlanga lamafisha langephansi kanye nemagala lacondzile lagegeletwe ngemacembe lamnandzi lamphunga laya ebaleni leluhlata nekuvelela lokuntofotelako kancane.
Linani
Lishumi lema cm.
Umbhalo Lohlanganisiwe
Leligama lelitsi Soutbossie ngele Afrikaans lelisho ‘lihlatsi lelincane laswayi’ lokuchaza kubakhona kwalesitjalo emasentselweni emifula levulekile.


text:
Gurnards
Ligama lemndeni lelatiwako
Gurnards
Ligama lelinye lelatiwako
Sea robins
Ligama lesayensi
Triglidae
Linani
Ingangelimitha linye, silinganiso sengangemashumi lamane emasentimitha.
Kutiveta
Inhloko yayo isikwele lesikhulu bese iyangekuncipha ngasemsileni. Ematsambo langaphambili anemilayini lemibili -mitsatfu leyehlukene. Imibala imphunga kakhulu bese imnyama emtimbeni nelibala leliluhlata losasibhakabhaka lelikhanyako ngasekugcineni kwematsambo langasemabeleni.
Satiso Sebantfu Bonkhe
Umndeni we Triglidae ufaka tinhlobo letilishumi nakune kanye nemacembu lalikhulu. Tiyaluka ngetulu. Lamalayini langasemabeleni asetjentiselwa kudla. Tingakhkha umsindvo wemadramu ngalamasaka ato labhukusha ngawo. Ngalesinye sikhatsi tibonakala ‘tindiza’ ngetulu kwemanti umatiphazanyiswe yimikhumbi. Loku kwentiwa ngekuvula timphiko. Tihlala emantini lavulekile.
Kudla Kwato
Tidla kakhulu tilwanyana letinemitimba lelula kanye netilwane letincane taselwandle.
Kusakata
Tivela ngatotonkhe tinhlobo tekushisa/tekubandza nasetindzaweni letinelwandle letishisako mhlaba wonkhe.
Common species
Bluefin gurnard - Chelidonichthys kumu
Flying gurnard - Dactylopteridae orientalis
Tub gurnard - Trigla lucerna


text:
51
35:22
48:5
49:4
Leti-ke titukulwane takaRubeni, litubulo la-Israyeli. Rubeni abelitubulo, kodvwa watsi kube alale nesingani seyise, walahlekelwa ngemalungelo ebutubulo bakhe, ase anikwa emadvodzana aJosefa, umsa wa-Israyeli. Ngako akabange asabalwa emlandvweni weluhlanga lwekutalana kwabo njengekwemalungelo ekutalwa kwakhe. 2
Noko kwase kuba nguJuda lowaba sive lesasinemandla kakhulu, ngiso lesabe sesitala umbusi wato tonkhe tive tema-Israyeli, nome nje emalungelo ebutubulo abenikwe Josefa. 3
Eks. 6:14
Num. 26:5
Emadvodzana aRubeni, litubulo la-Israyeli, bekuboHanoki, naPhalu, naHesroni, naKhami.
4Leti bekutitukulwane takaJoweli: umsa waJoweli bekunguShemaya, umsa wakhe kunguGogi, umsa wakhe kunguShimeyi, 5umsa wakhe kunguMikha, umsa wakhe kunguReyaya, umsa wakhe kunguBhali, 6
umsa wakhe kunguBhera, lowatfunjwa nguThiglathi Phileseri,NgesiHebheru “Thilgathi Philneseri” uke abitwe ngekutsi “Thiglathi Phileseri” inkhosi yase-Asiriya; Bhera abengumholi wesive sakaRubeni.
7Emilandvweni yemindeni yakaRubeni baholi bayo bekuboJeyiyeli sikhulu, naZakhariya, 8
naBela, umsa wa-Azazi, umsa waShema, umsa waJoweli. Bebakhe kusukela e-Aroyeri kuya eNebo naseBhali Meyoni. 9Ngasemphumalanga bebakhe kusukela emnyeleni welihlane kuze kuyewufika emfuleni iYufrathe, ngobe phela netifuyo tabo tase tandze kakhulu kaGileyadi.
10Ngesikhatsi sekubusa kwenkhosi Sawula sive sakaRubeni sahlasela bakaHagari, lesabehlula; sase sidla lelive labo lonkhe lelingasemphumalanga nelakaGileyadi.
11
Sive sakaGadi sasihlala edvutane nesakaRubeni, eveni laseBhashani, kuze kuyewufika eSalekha. 12Joweli waba ngumholi, wesibili kwaba nguShafamu, kwase kulandzela Janayi, naShafati eBhashani. 13Labanye lekwakungimindeni letihlobo tabo bekuboMikhayeli, naMeshulamu, naSheba, naJorayi, naJakani, naZiya, na-Ebheri; babesikhombisa sebabonkhe. 14Lawa ngemadvodzana a-Abihayili, umsa waHuri, umsa waJarowa, umsa waGileyadi, umsa waMikhayeli, umsa waJeshishayi, umsa waJado, umsa waBuze. 15Ahi, umsa wa-Abdiyeli, umsa waGuni, abengumholi wemndeni wakhe. 16BakaGadi babehlala kaGileyadi, naseBhashani nasetabelweni tayo nakulo lonkhe lelo live lemadlelo aseSharoni, kwaze kwaba ngusemikhawulweni yalo. 17
15:7
Yonkhe lemilandvo yeluhlanga lwekutalana kwato yayibhalwe phansi ngesikhatsi sekubusa kwaJothamu, inkhosi yakaJuda, naJerobowamu, inkhosi yaka-Israyeli.
18Sive sakaRubeni nesakaGadi kanye nencenye yesive sakaManase tatinemadvodza labeti-44 760, labengangenela umbutfo wemphi, imiswahla leyayihloma ngelihawu nangenkemba, ikwati nekusebentisa butjoki, ngobe yayivele iceceshelwe kulwa imphi. 19
1 Khr. 1:31
Lamadvodza alwa nebakaHagari, nebakaJeturi, nebakaNafishi, nebakaNodabi. 20Babeka litsemba labo kuNkulunkulu, bathandaza kuye, bacela lusito. Nkulunkulu wayiphendvula imithandazo yabo, wabenta basincoba sive sakaHagari kanye netive letatisitana naso. 21Batfumba tifuyo tebakaHagari lekwakungemakamela lati-50 000, netimvu letati-250 000, netimbongolo letati-2 000 kanye nebantfu lababeti-100 000. 22
Linyenti labulawa, ngobe lemphi beyiyaNkulunkulu. Lelo live balidla, bahlala kulo kwaze kwaba sikhatsi sekudzingiswa kwabo.
23Bantfu bencenye yesive sakaManase babebanyenti kakhulu; bona babehlala eveni kusukela eBhashani kuze kuyewufika eBhali Hemoni, lokusho kutsi, eSeniri, naseNtsabeni iHemoni.
24Baholi balemindeni bekubo-Eferi, na-Ishi, na-Eliyeli, na-Azriyeli, naJeremiya, naHodaviya, naJadiyeli. Babengemachawe labenesibindzi, ladvumile nalabebaholi bemindeni yawo.
25
Kodvwa abazange betsembele kuNkulunkulu waboyisemkhulu, baphinga ngekukhonta labanye bonkulunkulu baletive takulelo live, Nkulunkulu latibhubhisa nakungena tive tema-Israyeli. 26
17:6
Ngako Nkulunkulu wema-Israyeli wacunula inhlitiyo yaPhuli, inkhosi yase-Asiriya, lekwakunguThiglathi Phileseri,NgesiHebheru “Thilgathi Philneseri” uke abitwe ngekutsi “Thiglathi Phileseri” inkhosi yase-Asiriya, watfumba bakaRubeni, nebakaGadi kanye nencenye yesive sakaManase, wabadzingisa. Wabatsatsa wabayisa eHala, naseHabori, naseHara, nasemfuleni iGozani, lapho basekhona khona ngisho nalamuhla loku.


text:
11
Adamu abenguyise waSethi, umsa waSethi kungu-Enoshi, 2wa-Enoshi kunguKhenani, waKhenani kunguMahalaleli, waMahalaleli kunguJaredi, 3waJaredi kungu-Enoki, wa-Enoki kunguMethusela, waMethusela kunguLameki, waLameki kunguNowa. 4
Emadvodzana aNowaSiHebheru site lenkhulumo “Emadvodzana aNowa” bekuboShemi, naHhamu, naJafethi.
5
Emadvodzana“Emadvodzana” kungasho “titukulwane” nome “tive” nome “balandzeli” aJafethi bekuboGomeri, naMagogi, naMadayi, naJavani, naThubali, naMesheki, naThirasi. 6Emadvodzana aGomeri bekubo-Ashkenazi, naRifathi,“Rifathi” letinye tincwadzi tekucala titsi “Difathi” naThogama. 7Emadvodzana aJavani bekubo-Elisha, naThashishi, nemaKhithi, nemaRodani.
8Emadvodzana aHhamu bekuboKushe, naGibhithe,“Gibhithe” nome “Misrayimi” naPhuti, naKhenani. 9Emadvodzana aKushe bekuboSeba, naHavila, naSabta, naRama, naSabtekha. Emadvodzana aRama bekuboSheba naDedani. 10Kushe abenguyise“uyise” nome “khokho”nome “umsunguli” waNimrodi lowakhula waba sichwaga lesasinemandla emhlabeni wonkhe. 11Gibhithe“Gibhithe” nome “Misrayimi” abenguyise“uyise” nome “khokho” nome “umsunguli” wemaLudi, nema-Anami, nemaLehabi, nemaNafethuhi, 12nemaPhathrusi, nemaKhasuluhi, nemaKhaftori, lapho kwadzabuka khona emaFilisti. 13Khenani abenguyise“uyise” nome “khokho” nome “umsunguli” waSidoni, litubulo lakhe, naHethi, 14nemaJebhusi, nema-Amori, nemaGirigashi, 15nemaHivi, nema-Akhi, nemaSini, 16nema-Avadi, nemaSemari, nemaHamathi.
17Emadvodzana aShemi bekubo-Elamu, na-Ashuri, na-Aphakshadi, naLudi, na-Aramu, na-Use, naHuli, naGetheri, naMesheki. 18Aphakshadi abenguyise waShela, Shela anguyise wa-Ebheri. 19Ebheri watala emadvodzana lamabili. Lomunye bekunguPhelegi,“Phelegi” kusho “kwehlukanisa” ngobe ngesikhatsi sakhe tive temhlaba tehlukana, lomunye bekunguJokthane. 20Jokthane abenguyise“uyise” nome “khokho” nome “umsunguli” wabo-Almodadi, naShelefi, naHasamavethi, naJera, 21naHadoramu, na-Uzali, naDikila, 22na-Obali,“Obali” nome “Ebali” na-Abimayeli, naSheba, 23na-Ofiri, naHavila, naJobabi. Bonkhe laba bekungemadvodzana aJokthane.
24
Kutalana kwebantfu kusukela kuShemi kuye ku-Abrama, lokusho Abrahama, bekume kanje: bekunguShemi, na-Aphakshadi, naShela, 25na-Ebheri, naPhelegi,“Phelegi” kusho “kwehlukanisa” naRehu, 26naSerugi, naNahori, naThera, 27
na-Abrahama lowabe sewubitwa ngekutsi ngu-Abrahama.
28
21:2
Abrahama abenemadvodzana lamabili, bo-Isaka na-Ishmayeli. 29
Emadvodzana a-Ishmayeli bekunguNebayothi, litubulo lakhe, naKhedari, na-Adbeli, naMibsamu, 30naMishma, naDuma, naMasa, naHadadi, naThema, 31naJeturi, naNafishi, naKhedema. Ngiwo lawo-ke emadvodzana a-Ishmayeli.
32
Emadvodzana latalwa nguKhetura, singani sa-Abrahama, bekubo-Zimrani, naJokshane, naMedani, naMidiyani, na-Ishbaki, naShuwa. Emadvodzana aJokshane bekuboSheba naDedani. 33Emadvodzana aMidiyani bekubo-Efa, na-Eferi, naHanoki, na-Abida, na-Elda. Bonkhe laba bekuyintalelwane yaKhetura.
34
Abrahama abenguyise wa-Isaka. Isaka abenemadvodzana lamabili: bo-Esawu na-Israyeli. 35
Emadvodzana a-Esawu bekubo-Elifazi, naRehuweli, naJewushe, naJalamu, naKhora. 36Emadvodzana a-Elifazi bekuboThemani, na-Omari, naSefo,“Sefo” letinye tincwadzi tesiHebheru titsi “Sefi” naGatamu, naKhenazi, naThimna, na-Amaleki. 37Emadvodzana aRehuweli bekuboNahathi, naZera, naShama, naMiza.
38Emadvodzana aSeyiri bekuboLotani, naShobali, naSibeyoni, na-Ana, naDishoni, na-Eseri, naDishani. 39Emadvodzana aLotani bekuboHori naHemami. Thimna bekungudzadzewaboLotani. 40Emadvodzana aShobali bekubo-Alvani,“Alvani” letinye tincwadzi tesiHebheru titsi “Aliyani” naManahathi, na-Ebali, naShefi, na-Onamu. Emadvodzana aSibeyoni bekubo-Aya na-Ana. 41Umsa wa-Ana bekunguDishoni. Emadvodzana aDishoni bekuboHemdani,“Hemdani” letinye tincwadzi tesiHebheru titsi “Hamrani” na-Eshbani, na-Jithrani, naKherani. 42Emadvodzana a-Eseri bekuboBilhani, naZavani, na-Akhani.“Akhani” letinye tincwadzi tesiHebheru titsi “Jakani” Emadvodzana aDishani“Dishani” ngesiHebheru “Dishoni” bekubo-Use na-Arani.
43Lawa ngemabito emakhosi labebusa eveni laka-Edomu kusengakabusi inkhosi ka-Israyeli:“Kusengakabusi inkhosi ka-Israyeli” nome “basengakabuswa yinkhosi baka-Israyeli.” Bela, umsa waBheyori, waba yinkhosi ka-Edomu; inhlokodolobha yakhe bekuyiDinihabha.
44Kwatsi kube kufe Bela, kwase kubekwa Jobabi, umsa waZera labewekutalwa eBhosra, waba yinkhosi emvakwakhe.
45Kwatsi kube kufe Jobabi, kwase kubekwa Hushamu waseveni lemaThemani kutsi abe yinkhosi emvakwakhe. 46Kwatsi kube kufe Hushamu, kwase kubekwa Hadadi, umsa waBedadi. Bedadi ngulona lowancoba emaMidiyani eveni lakaMowabi. Inhlokodolobha yakhe bekuyi-Avithi.
47Kwatsi kube kufe Hadadi, kwase kubekwa Samla waseMasrekha. 48Kwatsi kube kufe Samla, kwase kubekwa Shawula waseRehobothi ngasemfuleni.“ngasemfuleni” nome “ngaseMfuleni” mhlawumbe yiYufrathe
49Kwatsi kube kufe Shawula, kwase kubekwa Bhali Hanani, umsa wa-Akbori.
50Kwatsi kube kufe Bhali Hanani, kwase kubekwa Hadadi. Inhlokodolobha yakhe bekutsiwa yiPhayi,“Phayi” letinye tincwadzi tekucala titsi “Phawu” kantsi umkakhe bekunguMehethabeli, indvodzakati yaMatredi, indvodzakati yaMe Zahabe, 51naHadadi wafa.
Tikhulu taka-Edomu bekuboThimna, na-Alva, naJethethi, 52na-Oholibama, na-Ela, naPhinoni, 53naKhenazi, naThemani, naMibsari, 54naMagdiyeli, na-Iramu. Leti-ke bekutikhulu taka-Edomu.


text:
401
Hez. 33:21
Kwatsi ngemnyaka wema-25 sitfunjiwe, ekucaleni nje kwemnyaka, tilishumi enyangeni, ngemnyaka weli-14 emvakwekuwa kweJerusalema, ngalona lelo langa nje sandla saSimakadze sasisetikwami, wangitsatsa wangiyisa khona. 2
Emibonweni yaNkulunkulu wangitsatsa wangiyisa eveni laka-Israyeli, wafike wangimisa entsabeni lephakeme kakhulu, lekwatsi ngaseningizimu kwayo kwakunetindlu letatibukeka shangatsi ngulelikhulu lidolobha. 3
Semb. 21:15
Hez. 43:13
2 Khr. 3:3
Wangiyisa khona, ngafike ngabona indvodza leyayibukeka njengelitfusi; yayime esangweni inelucotfo lwelineni nendvuku yekulinganisa esandleni sayo.
4Lendvodza yakhuluma kimi, yatsi: “Ndvodzana yemuntfu, buka ngemehlo akho uve ngetindlebe takho, ulalelisise konkhe lengitakukukhombisa kona, ngobe nguloko lokungukona ukuletselwe lapha. Tjela indlu yaka-Israyeli konkhe loku lokubonako.”
5Ngabona lubondza lolutungelete yonkhe lendzawo yelithempeli. Budze balendvuku yekulinganisa leyayisesandleni salendvodza babungemamitha labengaba matsatfu, wakala lolubondza. Lwalungemamitha labengaba matsatfu kuphakama, nemamitha labengaba matsatfu bucinsi balo.
6Wase uya ngasendlini yelisango lelibheke ngasemphumalanga. Wakhuphuka titebhisi talo, wase ukala lobubanti bemphundvu yelisango, babungemamitha labengaba matsatfu. 7
Ngale kwemphundvu yelisango kwakunemhubhe lowawunemakamelo abogadzi lamatsatfu ngala nangala kwawo, likamelo lilinye lalisikwele lesimacala angemamitha labengaba matsatfu lilinye, letibondza letisemkhatsini wawo tatingemamitha labengaba mabili nesigamu bucinsi bato. Ngale kwalamakamelo abogadzi, kwakunalenye imphundvu yelisango leyayingemamitha labengaba matsatfu bubanti leyayingena emhubheni lowawubukene nelithempeli.
8Wase ukala umhubhe welisango; 9wawungemamitha labengaba mane bubanti, tibondza tawo tatingaba limitha linye bucinsi. Lomhubhe walendlu yelisango wawubukene nelithempeli.
10Ngekhatsi kwalendlu yelisango langasemphumalanga kwakunemakamelo lamatsatfu luhlangotsi lulunye, omatsatfu abelingana ngebukhulu, naletibondza kuwo onkhe emacala awo tatilingana. 11Lendvodza yase ilinganisa bubanti basekungeneni kwalelisango; babungemamitha labengaba sihlanu, bese kutsi budze bonkhe balo bube ngemamitha labengaba sitfupha nesigamu. 12Embikwalelo nalelo kamelo labogadzi kwakunelubondza lolufishatane lolwalungaba sigamu selimitha kuphakama, nesigamu selimitha bucinsi balo, lamakamelo abesikwele lesingemamitha labengaba matsatfu. 13Lendvodza yase ilinganisa bubanti balendlu yelisango, kusuka etulu elubondzeni lolungemuva kwelikamelo linye kuya etulu elubondzeni lolungemuva lwalelinye likamelo lelicondzene nalo lelimshiya ngaloya kwemhubhe wangekhatsi; yatfola kutsi babungemamitha labengaba li-12 nesigamu. 14Lendvodza yakala kugudla lingembili letibonza, letiphume taphondla kutungeleta lingekhatsi lendlu yelisango, kwakungemamitha labengaba ngema-30. Lesilinganiso sasifikela kulomhubhe lowawubukene nesibuya. 15Sebubonkhe budze balendlu yelisango kusukela elubondzeni lolungephandle ngasekungeneni kwalelisango kuya ekugcineni kwalomhubhe wekugcina, babungemamitha labengaba ngema-25. 16Bekunemafasitelo lamancane kulolubondza lolungephandle lwalamakamelo abogadzi nakuleti letatisemkhatsini walamakamelo kanye nakulomhubhe yonkhe indzawo. Bekunetihlahla temasundvu letaticoshwe kuletibondza letingekhatsi letatibheke kulomhubhe wangekhatsi.
17Lendvodza yase ingimikisa esibuyeni lesasingephandle. Nalapho ngafike ngabona emakamelo nesiyilo lesasakhiwe kuso sonkhe lesibuya kusitungeleta; kwakunemakamelo langema-30 kulesibuya, embikwawo kwakunelibala lelaliyilwe ngematje. 18Lesiyilo sasiseceleni kwaletindlu temasango, bubanti baso babulingene nebudze baletindlu temasango. Lesi kwakusiyilo lesasingentansi.
19Kwakunendlu yelisango leyayingenhla iphumela kuso sibuya sangekhatsi. Lendvodza yase ilinganisa budze kusukela ekugcineni kwalendlu yelisango kuya ekungeneni kwalena lenye, kwakungemamitha labengaba ngema-50.
20Lendvodza yase ilinganisa budze nebubanti bendlu yelisango langasenyakatfo leyayiphumela esibuyeni lesingephandle. 21Emakamelo ayo abogadzi, omatsatfu ngalapha nangalapha kwemhube wangekhatsi, netibondza letatisemkhatsini wawo, kanye nalomhubhe lobukene nesibuya, konkhe bekulingana nekwelisango langasemphumalanga. Sebubonkhe budze balendlu yelisango babungemamitha labengaba ngema-25, nebubanti bayo bungemamitha labengaba li-12 nesigamu. 22Umhubhe wayo lobukene nesibuya, nemafasitelo ayo, netihlahla temasundvu letaticoshwe kuyo, konkhe kwakufanana tjika nalokwa kwendlu yelisango langasemphumalanga. Lapha titebhisi letisikhombisa tatikhuphukela emnyango walelisango, lomhubhe wayo wawusekugcineni, ubuke lesibuya. 23Mshiya ngaloya kwalesibuya, kusuka kulendlu yelisango langasenyakatfo kwakunalenye indlu yelisango leyayiphumela kulesibuya sangekhatsi, njengasemphumalanga. Lendvodza yase ikala budze emkhatsini waletindlu temasango omabili, yakhandza kutsi bungemamitha labengaba ngema-50.
24Lendvodza yase ingiyisa ngaseluhlangotsini lwangaseningizimu, nalapho sabona lenye indlu yelisango. Yakala tibondza tayo nemhubhe wayo lobukene nesibuya, konkhe kwakufanana tjika naloku lokunye. 25Lendlu yelisango, nemhubhe wayo, kwakunemafasitelo yonkhe indzawo, njengakuleta letinye. Sebubonkhe budze balendlu yelisango babungemamitha labengaba ngema-25, bubanti bayo bungemamitha labengaba li-12 nesigamu. 26Kwakunetitebhisi letisikhombisa letatikhuphukela kuyo, umhubhe wakhona nawo wawusekugcineni ubuke kulesibuya. Nakhona kwakunetihlahla temasundvu letaticoshwe kuletibondza letatibheke kulomhubhe wangekhatsi. 27Nakhona lapha kwakunendlu yelisango leyayiphumela kulesibuya sangekhatsi. Lendvodza yase ikala budze kusuka kulelisango kuya kulelisango langaphandle ngaseningizimu, yakhandza kutsi bungemamitha labengaba ngema-50.
28Lendvodza yangitsatsa yangidzabulisa indlu yelisango langaseningizimu, yaya nami kulesibuya sangekhatsi. Yayikala lendlu yelisango, yakhandza kutsi iyafanana naleti letinye letatikulolubondza lwangephandle. 29Emakamelo ayo abogadzi, netibondza tayo tangekhatsi kanye nalomhubhe wayo kwakulingana nekwaleti letinye. Lendlu yelisango nalomhubhe wayo kwakunemafasitelo yonkhe indzawo. Yayingemamitha labengaba ngema-25 budze, nemamitha labengaba li-12 nesigamu bubanti. 30Imihubhe yaletindlu temasango letatitungeleta sibuya sangekhatsi yayingemamitha labengaba li-12 nesigamu budze, nemamitha labengaba mabili nesigamu bubanti. 31Umhubhe walendlu yelisango langaseningizimu wawukulesibuya sangephandle; tihlahla temasundvu taticoshwe kuletibondza tayo tangekhatsi. Kwakunetitebhisi letisiphohlongo letatikhuphukela ekungeneni kwelisango.
32Lendvodza yangidzabulisa indlu yalelisango langasemphumalanga, yangingenisa esibuyeni sangekhatsi. Yayikala lendlu yelisango, yakhandza kutsi ilingana tjika naleti letinye. 33Emakamelo ayo abogadzi netibondza tayo tangekhatsi kanye nalomhubhe wayo kwakulingana ncamashi nekwaleti letinye. Lendlu yelisango nalomhubhe wayo kwakunemafasitelo yonkhe indzawo. Sebubonkhe budze bayo babungemamitha labengaba ngema-25, nebubanti bayo babungemamitha labengaba li-12 nesigamu. 34Lomhubhe wayo wawubheke esibuyeni sangephandle. Kwakucoshwe tihlahla temasundvu kuletibondza tayo tangekhatsi emaceleni omabili. Kwakunetitebhisi letisiphohlongo letatikhuphukela ekungeneni kwelisango.
35Lendvodza yase ingiyisa endlini yelisango langasenyakatfo. Yayikala, yakhandza kutsi ilingana tjika naleti letinye. 36Njengato nayo yayinemakamelo abogadzi, netibondza tangekhatsi, nemhubhe lobukene nesibuya, nemafasitelo yonkhe indzawo. Sebubonkhe budze bayo babungemamitha labengaba ngema-25, nebubanti bayo babungemamitha labengaba li-12 nesigamu. 37Lomhubhe wayo lomunye wawubheke kulesibuya sangephandle. Kwakucoshwe tihlahla temasundvu kuletibondza tangekhatsi emaceleni omabili. Kwakunetitebhisi letisiphohlongo letatikhuphukela ekungeneni kwelisango.
38Kulesibuya sangephandle kwakunesakhiwo, lesasichunywe kulendlu yelisango lelingekhatsi ngasenyakatfo. Sasiphumela kulomhubhe wayo lowawubheke kulesibuya, lapho-ke ngulapho babegezela khona letilwane letatitekwentiwa umhlatjelo wekushiswa samuku. 39Kulomhubhe lobukene nesibuya kwakunematafula lamane, kumunye ngamunye umhlubulo wawo amabili, kutsi kuhlatjelwe etikwawo tilwane temhlatjelo wekushiswa samuku, netemhlatjelo wesono, netemnikelo wenhlawulo. 40Ngephandle kwalomhubhe lobukene nesibuya kwakunematafula lamane lafananako, amabili ngala nangale kwemnyango welisango langasenyakatfo. 41Asawonkhe lamatafula abesiphohlongo, lapho letilwane letatiba ngumhlatjelo tatibulawelwa khona: Lamane abengekhatsi kulomhubhe, lamane angephandle esibuyeni. 42Lamatafula lamane lekwakulungiselelwa kuwo imihlatjelo leyayitawushiswa samuku, abengewematje lacotwe kahle. Abengaba sigamu selimitha kuphakama kwawo, bese kutsi lingetulu lawo lalisikwele lesasingemasentimitha labengaba ngema-75. Tonkhe letimphahla letatisetjentiswa ekuhlabeni letilwane temihlatjelo tatibekwa kulamatafula. 43Kwakunemingcengcema leyayingemamilimitha labengaba ngema-75 bubanti, leyayitungeleta lamatafula. Yonkhe inyama yemihlatjelo yayibekwa etikwalamatafula.
44Lendvodza yase ingimisa kulesibuya sangekhatsi. Kwakunemakamelo lamabiliNgesiHebheru kutsi “Kwakungemakamelo ebahlabeli” lavulekela kulesibuya sangekhatsi, lilinye laliseceleni kwelisango langasenyakatfo, lalibheke ngaseningizimu, leli lelinye liseceleni kwelisango langaseningizimuNgesiHebheru kutsi “langasemphumalanga” libheke ngasenyakatfo. 45Lendvodza yangitjela kutsi lelikamelo lelibheke ngaseningizimu lalilebaphristi lababekhonta ethempelini, 46
1 Khos. 2:35
Hez. 48:11
lelikamelo lelalibheke ngasenyakatfo lalilebaphristi lababekhonta elatini. Labaphristi kwakuyintalelwane yaSadoki, kwakungabo kuphela emalunga labewesive semaLevi labenelilungelo lekusondzela ebukhoneni baSimakadze ayewumkhonta.
47Lendvodza yakala lesibuya sangekhatsi, yatfola kutsi sasisikwele lesasingemamitha labengaba ngema-50. Lithempeli lalingasenshonalanga, embikwalo kwakunelilati. 48Yase iyangitsatsa yangiyisa kulomhubhe wekungena ethempelini. Yakala umnyango wawo, wawungemamitha labengaba mabili nesigamu budze, nemamitha labengaba sikhombisa bubanti, netibondza tawo tatingaba limitha linye nesigamu bucinsi bato, ngala nangale. 49Kwakunetitebhisi letatikhuphukela emnyango walomhubhe wekungena ethempelini, lomhubhe wawungemamitha labengaba lishumi bubanti, nemamitha labengaba sitfupha budze. Kwakunetinsika letimbili lapha ekungeneni, iyinye ngala nangale kwemnyango.


text:
Kutalwa kulendzawo yemaZulu bekusolo kuyintfo lecondzene nemuntfu wesifazane kuphela, futsi kute emadvodza lavumele kutsi abekhona ngesikhatsi sekutalwa kwemntfwana. Bafati labatalisako bomake labadzala bakulomuti lesebengcelwa sikhatsi-sekubamba umntfwana noma kutala.
Ngemuva kwekutalwa kwebantfwana, bagezelwa emmsamo (indzawo lekhweshile ehlangotsini lendlu ngemuva) ngemanti lafakwe umutsi we intelezi (umutsi lobalulekile), babese 'bayaciniswa' ngulababuke imisebenti nalabafaka imitsi yekucinisa. Ngisho nalamuhla, bomake kanye nebantfwana babese babekwa bodvwana, kuze kuwe inkhaba.
Ngalesisikhatsi labomake batsatfwa njengebantfu 'labangcolile' futsi labangaba yingoti kumadloti kumakhaya ebayeni babo. Abakavumeleki kutsintsa tintfo letifana netipuno netingwembe futsi kumele badle kudla lokulungiswe bomake bekutalisa, kudla lokumcoka, basebentise sipunu lesimcoka. Lokukhweshiswa kulabanye bantfu kutsatsa tinsuku letisihlanu kuyakuletilishumi, ngemuva kwaloko lomake bese uyagezwa: kumele atselwe nge ntelezi ngaphambi acale imphilo yakhe layijwayele.
Lendlu kufanele iklinisiswe kahle, bulongo lobusha benkhomo busindvwe phansi phindze kubaswe umlilo enkhabeni yendlu. Ngemuva kwaloku, lendvodza ingangena itobona lomntfwana kwekucala, nomanje lamuhla bobabe labahambako abakavami kukhona kubuya emakhaya ngalena micimbi. Umcombotsi uyaphiswa kwentela kugubha kanye nekubonga bomake labatalisako. Lonamcimbi uphindvwa ngesikhatsi lobabe abuya ekhaya asuka emadolobheni kuyohlangana nemntfwanakhe.Translated by Phindile Malotana


text:
Ribbon Eels
Ligama Lemndeni Lelatiwako
Ribbon eels
Ligama Lelinye Lelatiwako
Leopard, Green, Starry, Black cheek, Guinea fowl, Moray eel
Ligama Lesayensi
Muraenidae
Linani
Ingangemamitha lamatsatfu.
Kutiveta
Umtimba wato ucindzetelekile. Inemandla/emamasela. Inemlomo lomkhulu nelitinyo lelibheke emuva lelikhaliphile. Ayinato tigogo. Ayinawo emaphiko/ematsambo ngasemabeleni/esifubeni. Luphiko lwangemuva lucala ngemuva kwenhloko luchubekele emsileni kuya ephikweni lolusetibunu. Libala lihlukana kusuka kulelimnyama (lencane) kuya kulemtfubi lekhanyako nale luhlata losasibhakabhaka (lendvuna) kuya kumtfubi (lensikati).
Satiso Sebantfu Bonkhe
Umndeni we Muraenidae ufaka tinhlobo letilishumi nesihlanu kanye nemacembu etilwane letimakhulu lamabili. Tibonakala ngaletimphumulo ngembili kwenhloko yayo. Iphefumula ngekubamba umlomo wayo uvuleke. Letincane timnyama bese nasetikhulile tiba luhlata losasibhakabhaka namtfubi. Natisakhula, tishintja bulili kusuka kulendvuna tibe tinsikati. Libala bese liyajika liyakumtfubi. Tibhaca esihlabatsini nasetinmvutfwini. Kukhokha kwemacandza, emacandza latalelwe emantini lagegeletelwe.
Kudla Kwato
Tidla timfisha letincane.
Kuhambisa
Tivela eIndian nase Pacific oceans.
Tilwane Letatiwako
Juvenile (black) Lencane (lemnyama)
Rhinomuraea quaesita
Male (blue and yellow) Lenduvna (luhlata losasibhakabhaka kuya kumtfubi)
Rhinomuraea quaesita
Terminal male (yellow and black) Lendvuna lesekugcineni (imtfubi na mnuyama)
Rhinomuraea quaesita


text:
Ngemuva kwekubulawa kweLubandlululo kanye ne Liciniso nekuBuyisana Kwakhomishana kwacala, Winnie Mandela wabitwa ngekumbandzanyeka ekuhlaseleni kanye nasekubulaleni lokwentiwa Licembu Lebhola la Mandela (MUFC). Ngemuva kwekutjelwa ngu Archbishop Desmond Tutu kutsi ente njalo, Winnie wacolisa kulemindeni ya Stompie Seipei na Abu Baker Asvat.
Ngemuva kwaloko wachubeka nemkhankaso wakhe entela letinkinga latimela. Waya eZimbabwe ngenyaka wa 2000 ayosekela imphi yema Zimbabwe labelwela kutsatsa emapulazi alabamhlophe. Waphindze wasekela sicelo semaphilisi lalaphako amahhala ema(ARV) kwentela kugula nge sifo sambulalave (HIV).
Iminyaka lesikhombisa muva wakhetfwa Kukomidi Lesesikhundleni Yesive iANC kwatsi ngemnyaka wa 2009 wabekwa wabawesihlanu kuluhlelo lweMalunga asePhalamende lakhetfwa eANC.
Kugijima kwa Winiie kwafika ekugcineni kulelinye lilanga emini yantsambama enyangeni yaMabasa ngemuva kwekugula sikhatsi lesidze. Abegegeletelwe ngumndeni wakhe kanye nalabo labamtsandzako ekushoneni kwakhe. Uyakhunjulwa ngekutifaka kwakhe kucembu lase Ningizimu Afrika kusuka ekucindzetelekeni kundlela yahulumende lebeyilubandlululo.
Umuntfu wesifazane lobekacinile aphindze anemandla lamangalisako, ukubo labo bomake labahalaliswako kumlandvo wase Ningizimu AFrika.
Winnie unconywa kahle ngekutinikela kwakhe kunkhululeko yase Ningizimu Afrika kusuka ngekusefelwa ngelibala lakhe. Kubantfu labaningi ungumunye webuso bebesifazane labanyakatela inkhululeko lekwenta kutsi kuphume incumbi yemagama ekwetsiwa nakusidlo santsambama kanye nemicimbi leyabanjwa ngekuhlonipha yena.
Kumicimbi leminingi leyatfulwa kuye ngulelelandzelako: Kukhululeka kwelidolobha lase Aberdeen (ngemnyaka wa 1984) Umklomelo Wenhlangano Yesive Enkhundleni Yemtsetfo Wemalungelo (ngemnyaka wa 1988) Indlela lecondzile Yase Luthuli nge Siliva (ngemnyaka wa 2016)Translated by Phindile Malotana


text:
Ngakusinye sigaba iBasotho ya Moshoeshoe yayinemasiko futsi yayihlangene ngetepolitiki. Kepha ke kuhlukana kwemasiko, lobekubhekiswe ngesive-kanye nebuhlobo, kwaba lizibithi ekwakhekeni kabi-kwesive lenanyalo kusachubeka.
Kuhlukana kwemahhovisi (tigodzi, tigodzi letincane, emawadi kanye nesemakhayeni), lokwasetjentiswa kwaphindze kwangenelwa mahhovisi ema British ase Basutoland, lokusachubeka, eLesotho kuphela.
Bonkhe Basotho bacondzene nemacembu emindeni, licembu lemmango lapho khona emalunga aneligama lelifanako lelibahlanganisako kanye nesilwane noma nemadloti/labaphansi.
Kuhlangana buhlobo, munye umuntfu lotfwele ligama lelicembu lababe wakhe, mkhulu wakhe, nalokunye. Besifazane labangakashadi banika emagama emacembu abo kubantfwana babo ngaphandle nangabe lobabe avuma bantfwana.
Ngekuya kwalabadzala beBasotho, bantfu bacala baphuma emhlabatsini lomanti endzaweni lengatiwa lebitwa nge Ntsuanatsatsi. Bashiya lomhlaba ngemacembu laba tive (liboko), linye lato lakhetsa silwane njengankulunkulu-lovikelako.
iTotem yesive sa Moshoeshoe, njengekutsi, kwakuyingwenya (koena). Lama totem abehlonishwa, acutsaniswa ngelizinga le molimo (nkulunkulu noma intfo lengabonwa), futsi kwakumele yesatjwe. Onkhe emalunga kwakufuneka agadze imifanekiso kanye naletinye tintfo leticondzene naletilwane noma tintfo letihlonishwako. Lamakhaya (motse) kwakutindzawo temahhovisi ekugadza.
Inombolo yetindzawo tase motse yayehluka kusuka kuleningi kuya kumakhulu lamaningi. Liningi letindlu talabadzala labadvuna betihambisana ngelilayini letibongo, kepha emadvodza emacembu lahlukile bekavame kuhlala ku motse yinye.
Ngetikhatsi tekucala, tindlu tatakhiwa ngeludzaka bese kufakwa tjani, kuplasitelwe ngemsebenti wetihlahla letincane. Ngesikhatsi sakadzeni, ngemfutfo wemamishini, tindlu tetjani letatigcokiswa ngematje taba yintfo leyatiwako. Betibasandingilizi noma sasikwele lesidze, neligumbi linye noma lamaningana. Lapho khona ematje bekakadze angatfolakali, tindlu betakhiwa ngetitina telidzaka, besetihlotjiswa ngematje lamancane labeka fakwa edvongeni, noma kwentiwe ngemalayini kuloludzaka.
Basotho labaningi bakha tindlu letimise kwesikwele ngemathayela lapatalele etinsimbi njengeluphahla. Tindlu letakhiwe ngemathayela tonkhe betitfolwa emadolobheni ase Lesotho nase Free State. Emakhaya lamaningi eBasotho lendzala bekasitfombe lesihle, lesingenela kahle nalendzawo.
Lebekubekwe endzaweni yekuphuma nekushona kwelilanga, bashiya tindzawo lebetilungele kuhlanyelwa kanye netindzawo letiphansi tekulima. Imifutfo yekubekela emakhaya ngendlela yemakholonisi emnyaka wa 1950 na 60 lokwaphocelela bantfu base Lesotho kutsi baye etindzaweni letinkhulu.
Njengaphambilini, tindzawo tasemakhayeni tifaka tindlu tekuhlala. Injalo nje ngayinye inendvodza kanye nemfati nebantfwana, kepha letiningi tato tiholwa bomake labangakashadi, labanebantfwana labatsatfu kuya kulabane netitukulwane talabantfwana. Intfo lenkhulu lebanti namuhla emakhaya kungaba ngumlandvo walowesilisa njengoba batisebenti tekuhamba emayini yase Ningizimu Afrika.
Phambilini, emakhaya bekafaka bantfwana bebafana labashadile, nebafati babo kanye nebantfwana babo labancane. Lamanye emadvodza lanebafati labaningi (sitsembu) bekanemakhaya emfati ngamunye kanye nebantfwabakhe, abe lamanye anetindlu letehlukene endzaweni yinye/ekhayeni linye.
Emakhaya lamancane bekaba nesakhiwo sinye, kepha lamanye bekanetindlu, letincane, tindlu tekugcinela kanye netindlu taboguca tekuphekela. Loku bekungahlanganiswa ngafenisi wemhlanga noma ludvonga lweludzaka.
Tihlobo kanye nebangani labadvutane bebavame kuhlala dvutane nalomunye, tindlu tabo lebetichubeka noma, tisetindzaweni letiphansi tase Lesotho, netingadze letivalelekile lebetihlukanisa.
Lokwakheka kwaletindzawo tasemakhayeni kwakubekwe ngetindlela letimbalwa, lekungaba kutfutfukisa ngekuya kwesincumo samunye kantsi nekufunwa kwekuphucula.
Ngaphambilini, indlu lefihlekile yesikhulu kwakusemkhatsini wemakhaya langiwo, lelapho umkakhe lomdzala abeseceleni kwayo, bese labo labancane bafati bebasendzaweni lehleleke kabi ngebudzala lobebubagegeletele. Indlu yemacala (lekhotla) yayiphambi kwendlu yesikhulu bese eceleni kwayo ngulapho kunesibaya setinkhomo nendzawo yekugcina emahhashi.
Translated by Phindile Malotana


text:
Tsessebe
Ligama
Tsessebe
Kutiveta Kwayo
Tinkhabi tinemass lengu 140 kg bese ikala 1.2m emahlombe, bese tiphindze tibatinkhundlwana kunetinkhomo letona tikala 120 kg. yomibili lemilili imila timphondvo, kepha tetinkhabi tiyesindza.
Uma uyibuka ngasambili letimphondvo tivela ngatsi tinguhhafu lomise ‘kwenyanga’ kuma kwato. Tinebuso lobumnyamana nemabadlana laphephuli ngasemahlombe, kantsi ngetulu kwemhlane naletinye tindzawo letingetulu tinelibala lelibovana losa nsundvu.
Kudla Kwayo
Tidla tjani lobugcwele tilwanyana. Tikhetsa licembe kuneligala. Titsatsa lokusandza kuhluma, futsi titsandza tjani lobushisiwe.
Kwakhiwa/Kwentiwa
Tilwane letihlangana ngesikhatsi, le la Niningizimu Afrika titala ngenyanga ye Nyoni noma Imphala litfole linye, emva kwekumitsa tinyanga letisikhombisa.
Lokuhlangana kwenteka ngenyanga ye Ndlovane kuchubekele enyangeni ye Ndlovu. Ngesikhatsi sekuhlangana lokukhonjiswa tinkhabi kwenta umsebenti wekuhlangana.
Kutiphatsa Kwato
Ema tsessebe tilwane letikhululekile bese emacembu ato afaka emacembu lamancane lahlanganisiwe, lilinye linalasitfupha kuya kulalishumi lanetinkhomo nematfole ato. Lamadvuna emacembu nemhlambi wetinkhabi tendzawo leticinile ungaba ngemashumi lamatsatfu ngaletinye tikhatsi.
Lokukunakeka dvutane nemanti nasendzaweni letidlela kuyo. Umhlambi waletihlangene lofaka tinkhomo awukavumeleki etindzaweni letitsite. Etindzaweni lapho itsessebe ivela ngetinombolo letinkhulu, tinkhabi tiveta indlela yebu ‘lek’.
Tinkhabi letincane takha licembu laletindvuna natinemnyaka munye budzala ngoba tisuke setikhokhwa emihlambini yaletindzala.
Lapho Atfolwa Khona
Tisuka emndenini wema wildebeest kanye nema hartebeest, letonkhe tichazwa kuvela kwato ngemahlombe ato lasetulu kunalawo ema withers. Yinye kuphela kuleto letinye tilwane letibonakalako, letivela eSubregion.
La Ningizimu Afrika le tsessebe tikaleleke emahlahleni lasenyakatfo. Akaleleke kakhulu eKruger National Park nase ndzaweni yetilwane. Tiphindze tabuyiselwa endzaweni yetilwane lefihlakele lesemapulazini.
Luhla Lolutsetfwe
Latin Name: Damaliscus Lunatus
Sisindvo (lensikati): Likhulu nemashumi lamabili nesitfupha sema kg
Sisindvo (Lendvuna): Likhulu nemashumi lamane ema kg
Budze (Lensikati): Likhulu nemashumi lasikhombisa ema cm
Budze (Lendvuna): Likhulu nemashumi lasikhombisa ema cm
Sikhatsi leyisimitsako: Tinyanga letisikhombisa
Inombolo yaletincane: Litfole linye
Sigaba sekukhula: Emashumi lamabili nesitfupha kuya kumashumi lamane etinyanga
Sisindvo sekutalwa: Lishumi nakunye ngema kg
Order: Artiodactyla
Umndeni: Bovidae
Litubane leligijimako: Emashumi lasitfupha ema km ngelohora
Timphondvo: Emashumi lamatsatfu nesihlanu (lokubhalwe phansi – emashumi lamane nesikhombisa ema cm)
Kwakhiwa/Kwentiwa: Linye lelincane litalwa kusuka enyangeni ye Nyoni kuya enyangeni ye Lweti emva kwekumitsa tinyanga letisiphohlongo noma ngetulu.
Inchazelo ye Spoor
Natiyaluka etindzaweni tato, letindvuna tisala tigadzili etindzaweni. Yomibili lemilili yenta luphawu ngetimphawu tato, kepha letindvuna tinemandla lamanengi ekwenteni loko.
Tiphindze tibhale buso bato phansi, ikakhulu emhlabatsini lomantana, tiguca ngemadvolo natenta njalo. Lemilili yomibili tihlaba emhlabatsini ngetimphondvo tato, ikakhulu nakucedza kuna litulu.
Lesilwane sivelwe kuphuma lokumanti emkhatsini wetintwane, bese letindvuna tendzawo tihhwebha bese tiyahwaya lomhlabatsi indlela lekhomba luphawu lwendzawo yato.


text:
Ngaphambilini, imphilo ya wonkhe malanga ekhaya lemaZulu (umuti) yayilandzela sento lesifanako. Umehluko lomkhulu wawenteka ngendlela yebulili, umnyaka kanye nekuhlelwa. Labafana labancane bebanikwa umsebenti wekukhipha tinkhomo batiyise emadlelweni kutsi tiyokudla; lamantfombatana, kumbe awodvwana noma nabomake bawo, bekaya emifuleni ayokukha emanti.
Noma bantfwana bemaZulu bebajwayele intfo yendalo basesemnyakeno lophansi, kusisela lokushonako, kuvakala kanye nekuvelela kwendzawo lebebahlala kiyo. Ngemuva kwesidlo sasekuseni, lebesivame-kwenteka emkhatsini-wasekuseni, labesifazana bebatsanyela libala, bawashe emabhodo nekwenta leminye imissebenti yasendlini.
Ehlobo, ekucaleni kwelilanga ngesikhatsi kusepholile, bebaya emasimini kuyohlakula lokulinyiwe. Ekupheleni kwekusa bafana bekwelusa bebabuya netinkhomo, lebetisengelwa esibayeni. Ngemuva kwekusenga, sidlo sekucala sangalelo langa besidliwa. Kupheka bekwentelwa edladleni kuleyondlu ngelibhodo lelikhulu lekupheka (galaza).
Ngako, njengamanje, emasi kudla kwekhilimu noma tibhidvo. Kute kubengunamuhla, lokunye kudla, ummbila, usentiwa emakhaya lamanye ngekutsi kutulwe tinhlavu temmbila emkhatsini wematje lamabili. Emadvodza bekangangenelani nemisebenti yasetindlini noma emakhaya bekacitsa sikhatsi sawo sonkhe angenela imihlangano lebeyiba sebandla (endzaweni yesikhulu yemacala), indzawo lebeyatiwa kakhulu kwakusephasetihlahla ngaphandle kwemuti, noma bewenta leminye imisebenti, kufana nekulungisa emahawu awo noma ahwaye tikhumba.
Besifazane beba, lenamanje basa, condzene nekwakha-emamethi kanye nekwenta buhlalu, intfo lebayifundza kubomake babo. Kubumba lwati lolusetulu lolwentiwa ngulabambalwa. Imisebenti yekubata yentiwa ngemadvodza, lavame kwakha tintfo letitsite, kufana nemacephe, imigcwembe nemigcoma yekufaka lubisi, lekubatwa kutigodvo leticinile.
Babati abasavami kwenta intfo yekubeka tinhloko ngoba bantfu sebatsandza kusebentisa imicamelo. Kushisela kwakulwati lolukhweshile, ngekwesintfu lwalwentiwa ngasense futsi lwalukalelwe emalunga esilisa emndeni munye. Tintfo letingito lebetentiwa kwakumakhuba, kwentela kuhlakula emasimu, kanye nemikhwa yetikhali, silimato semphi.
Kusuka ngemnyaka wa, intfo lenkhulu yekubata kwakukutshintshiselana nemaNgisi kanye nemaPutukezi. Buhlalu, indvwangu, lithayela lelimtfubi nema musket bekushintjiselwana kwentela intfo lemhlophe yendlovu, umsebenti, tikhumba kanye netinkhomo. Lokukutsengisa kwakhokha kugcina noma kuhluleka kwelwati lwesintfu, ikakhulu ekushiseleni lokulula, kepha kungasiko mcoka, insimbi yacala yakhula ngekutfolakala kusuka kulabatsengisako.Translated by Phindile Malotana


text:
Stonefish
Imfishiyelitje
Ligama lemndeni lelatiwako
Stonefish (Imfishiyelitje)
Ligama lelinye lelatiwako
Stinger, Stingfish kanye Gholus (Balumi, Imfishi lelumako kanye neGholus)
Ligama lesayensi
Synanceiidae
Linani
Ingangemashumi lamatsatfu nesihlanu emasentimitha, silinganiso simashumi lamabili emasentimitha.
Kutiveta
Timfishi letinkhulu mdalo, tisidudla. Sikhumba/sigogo sibukeka ngatsi sivalwe tinsumbe. Kute sigogo lesitigadla lesibonwako. Libala lihluka ngendzawo futsi lisetjentiswa ekubhaceni. Tilwane letibonakalisa umlomo lobhekephansi.
Satiso setintfo
Umndeni lomncane we Synanceiidae ufaka tinhlobo letisiphohlongo kanye netilwane letimashumi lamatsatfu nesitfupha. Tinetikhwanyana letinephoyizini nephoyizini yeneuro ngetulu kwelitsambo lelingemuva. Tiyingoti kakhulu umatinyatsele-tingakubulala. Tilala tinganyakati ematjeni noma ngetulu kwesihlabatsi. Libito/ligama liphuma ekuveleni kwato. Tisakateke kakhulu emantini lavulekile emifula/elwandle.
Kudla kwato
Tidla timfishi letincane, tilwane letisemantini kanye naletite imigogodla.
Kusakata
Tivela ngekushisa/ngekubandza naselwandle lolusendzaweni leshisako.
Tilwane letatiwako
Stonefish (Synanceia verrucosa)


text:
381Ngaso leso sikhatsi Juda wesuka kubomnakabo wayawuhlala naHira, indvodza yase-Adulamu. 2Asekhona lapho wabonana nentfombi yemKhenani leyayibitwa ngekutsi nguShuwa, wayiteka, 3yakhulelwa, yatalela Juda indvodzana, wayetsa libito watsi ngu-Era. 4LomkaJuda waphindze wakhulelwa, wamtalela lenye futsi indvodzana, wayetsa libito watsi ngu-Onani. 5Waphindza lenye futsi indvodzana, wayetsa libito watsi nguShela. BoJuda babeseKhesibi ngesikhatsi italwa lendvodzana.
6Juda watsatsela Era, litubulo lakhe, umfati labebitwa ngekutsi nguThamari. 7
Kodvwa Era, litubulo laJuda, watiphatsa kabi embikwaSimakadze. Ngako-ke Simakadze wambulala. 8
Rut. 4:5
Mat. 22:24
Lev. 18:15
Juda wase utsi ku-Onani, umnakabo-Era: “Ngena lomfelokati wemnakenu, wente lokufanele njengemkhula wakho, utalele umufi bantfwana.” 9Kodvwa Onani, njengobe abati kutsi utabe utalele umnakabo, inhlanyelo yakhe abeyicitsela phansi njalo nje nakalala nalomkhula wakhe. 10Simakadze watfukutsela ngaleso sento sa-Onani, ngako naye wambulala. 11Juda wakhuluma kumalukatana wakhe, Thamari, watsi: “Ncandzeka ubuyele kini, ekhaya leyihlo, uhlale khona ungumfelokati kuze kukhule Shela, indvodzana yami.” Loko abekusho ngobe abesaba kutsi naye angahle afe njengabomnakabo. Ngako-ke Thamari wahamba wabuyela ekhaya kubo, wayawuhlala khona.
12Emvakwesikhatsi lesidze umkaJuda, indvodzakati yaShuwa, wafa. Kwatsi kube kuphele sikhatsi sekulila, Juda naHira wase-Adulamu benyuka baya kubagundzi betimvu eThimna. 13Lomunye watjela Thamari watsi: “Uyihlotala uyakhuphuka uya eThimna kuyewugundza timvu takhe.” 14Ngako-ke Thamari wakhumula inzilo yakhe, watimbonya ngendvwangu wase uhlala esangweni lase-Enayimu, emgwacweni lophambukela eThimna. Abesati kutsi Shela abesakhulile, kodvwa abesengakanikwa kutsi amteke.
15Watsi nakambona Juda, wacabanga kutsi yingwadla, ngobe abetimbonye buso. 16Waphambuka waya kuye wafike watsi: “Kota ngitewulala nawe.” Abengati kutsi lowo kwakungumalukatana wakhe.
Thamari watsi: “Wena utanginikani nangilala nawe?”
17Waphendvula watsi: “Ngitakunika lizinyane lembuti lelisemhlambini wami.”
Thamari watsi: “Kulungile-ke, unganginika sibambiso, uze ungitfumelele lelo zinyane.”
18Juda wabuta watsi: “Sibambiso sini lengingakunika sona?”
Wamphendvula watsi: “Indandatho leneluphawu lwakho, nentsambo yakho, neludvondvolo lwakho lolusesandleni sakho.” Wamnika. Wangena, walala naye; Thamari wakhulelwa. 19Wesuka lapho Thamari wahamba, wayisusa leveyili, wembatsa inzilo yakhe yebufelokati.
20Juda wase utfumela lomngani wakhe Hira wase-Adulamu, kutsi amikise lelizinyane abuye nalesibambiso kulomfati, kodvwa akazange amtfole. 21Wabuta kulamadvodza aleyo ndzawo, watsi: “Iphi lengwadla beyilapha endleleni ngase-Enayimu?”
Baphendvula batsi: “Kute ingwadla leke yaba khona lapha.”
22Wancandzeka wabuyela kuJuda wafike watsi: “Ngehlulekile kuyitfola lengwadla, nemadvodza aleyo ndzawo atsi kute ingwadla leke yaba khona lapho.”
23Juda wamphendvula watsi: “Yiyekele itigcine leto tintfo, singaze sibe yinhlekisa kubantfu. Ngetamile kuyitfumelela lelizinyane, kodvwa wena wehlulekile kuyitfola.”
24Emvakwetinyanga letintsatfu wabikelwa Juda kwatsiwa: “Thamari, malukatana wakakho ugwadlile, manje nje sewutetfwele.”
Juda waphendvula watsi: “Mkhipheni, nimshise aze afe.”
25Kwatsi kube akhishelwe ngaphandle, watfumela livi kuyisetala lelitsi: “Umnikati waletimphahla nguye longitfolise lesisu. Ngiyakucela kutsi utibukisise ubone kutsi tabani letimphahla: indandatho leneluphawu lwakhe, nalentsambo, naloludvondvolo.”
26Juda watibona letimphahla kutsi takhe wase utsi: “Akanacala lomakoti. Ngimi lengingawufezanga umsebenti wami ngekutsi ngimnike indvodzana yami Shela.” Juda akazange aphindze alale naye futsi.
27Watsi nasabeleka, kwatfolakala kutsi esiswini sakhe kunemaphahla. 28Watsi nasabeleka, lelinye lakhipha umkhono, umbelekisi walibamba walibekisa, walegabisa lucotfo lolubovu, wase utsi: “Nali lelitelwe kucala.” 29
Mat. 1:3
Kodvwa lawufinyeta lomkhono walo, kwase kuphuma umnakabo kucala. Lombelekisi wase utsi: “Sewuphuma ngekufohla!” Ngako-ke wametsa libito watsi nguPheresi.“Pheresi” ngesiHebheru lelibito lisho kutsi kufohla” 30Emvakwakhe lomnakabo waphuma seloku agabe lolo lucotfo lolubovu esandleni, wametsa libito watsi nguZera.


text:
51Emvakwaloko kwaba khona umkhosi wemaJuda, naJesu wakhuphukela eJerusalema. 2Lapha eJerusalema, eceleni kweliSango Letimvu, bekunelichibi lebekutsiwa ngesiHebheru yiBhethesda, belinemihubhe lesihlanu. 3Bekulele kuyo ticumbi tetigulane, timphumphutse, netinyonga, nalababefe tinhlangotsi, [bonkhe bebalindzele kutanyatanyiswa kwemanti. 4Bekuvame njalo kutsi kwehle ingilosi yeNkhosi, ifike iwatamatamise lamanti. Bekutsi lowo longene kucala emuva kwekutanyatanyiswa kwemanti, aphile esifeni sakhe, nome ngabe saluphi luhlobo.]Letinye tincwadzi tekucala tite lenkhulumo 5Bekunendvodza lapho leyase igule iminyaka lengema-38. 6Jesu watsi kube ayibone ilele lapho, ati nekutsi sekuphele sikhatsi lesingakanani igula, watsi kuyo: “Uyatsandza yini kuphiliswa?”
7Lendvodza yaphendvula yatsi: “Nkhosi, ngite umuntfu longangifaka echibini, nakutanyatanyiswa emanti. Ngiyaye ngitsi ngetama kungena, kusuke lomunye umuntfu angengcelele.”
8Jesu watsi kuye: “Sukuma, utsatse licansi lakho uhambe.” 9
Ngekucwabita kweliso lendvodza yaphila. Yasukuma yatsatsa licansi layo yahamba.
BekuliSabatha ngalelo langa. 10
Neh. 13:19
Jer. 17:21
Ngako emaJuda atjela lendvodza lebeyiphilisiwe atsi: “Phela lamuhla liSabatha, awukavumeleki kwetfwala lelicansi.”
11Yona yaphendvula yatsi: “Lona longiphilisile, nguye lotsite kimi: ‘Tsatsa licansi lakho uhambe.’ ”
12Ambuta atsi: “Ngubani yena lowo muntfu lotsite kuwe: ‘Tsatsa licansi lakho uhambe’?”
13Kodvwa lendvodza lebeyiphilisiwe beyingamati kutsi ngubani, ngobe bekunesicumbi sebantfu kuleyo ndzawo, futsi naJesu abesahambile.
14
Ngemvakwaloko, Jesu wahlangana nayo seyisethempelini watsi kuyo: “Uyabona kambe kutsi sewuphilile? Ungaphindzi-ke wone, funa wehlelwe ngulokukhulu kakhulu kunaloku.”
15Lendvodza yesuka lapho, yahamba yayawutjela emaJuda kutsi nguJesu lona labeyiphilisile. 16
Ngaloko-ke emaJuda amtingela Jesu, ngobe loko abekwente ngeliSabatha. 17Kodvwa Jesu wabaphendvula watsi: “Babe wami seloku usasebenta kuze kube manje; nami-ke ngenta njalo.”
18
10:33
Kwaba shangatsi uwabangile emaJuda ngaloko kusho njalo kwakhe, afuna kumbulala kakhulu kunakucala, ngobe abengakephuli liSabatha kuphela, kodvwa waphindze watsi Nkulunkulu nguYise, watenta lolingana naNkulunkulu.
19
Ngako Jesu wabaphendvula watsi: “Ngicinisile, ngicinisile, ngitsi kini: INdvodzana ingeke itentele lutfo ngekwayo, kuphela yenta loko lebona uYise akwenta, ngobe loko lakwentako yena, neNdvodzana iyakwenta. 20
Ngobe uYise uyayitsandza iNdvodzana, uyikhombisa konkhe lakwentako yena. Utayikhombisa imisebenti lemikhulu kunalena, nize nimangale. 21Njengobe uYise avusa labafile baphile, nayo-ke iNdvodzana iyabaphilisa labo letsandza kutsi baphile. 22
UYise akehluleli muntfu, konkhe kwehlulela ukunike iNdvodzana, 23
kuze bonkhe bahloniphe iNdvodzana njengobe bahlonipha uYise. Lowo longayihloniphi iNdvodzana, akahloniphi neYise loyitfumile.
24“Ngicinisile, ngicinisile, ngitsi kini: Lowo lova livi lami akholwe ngulongitfumile, unekuphila lokuphakadze. Akayi ekwehlulelweni, kodvwa sewuphumile ekufeni, wangena ekuphileni. 25
Gal. 2:20
Ngicinisile, ngicinisile, ngitsi kini: Sikhatsi siyeta, nanyalo sesifikile lapho labafile bayawuliva livi leNdvodzana yaNkulunkulu, nalabo labalivako bayawuphila. 26
Njengobe uYise anekuphila ngekwakhe, kanjalo uyiphile neNdvodzana kutsi ibe nekuphila ngekwayo. 27
Uyiphile emandla ekwehlulela, ngobe iyiNdvodzana yemuntfu. 28
1 Khor. 15:52
1 Thes. 4:16
Kunganimangalisi loko, ngobe sikhatsi siyeta lapho bonkhe bantfu labasemathuneni bayawuliva livi layo. 29
Mat. 16:27
Labo labente kulunga bayawuvukela ekuphileni, labente lokubi bayawuvukela ekulahlweni.”
30“Mine ngingeke ngitentele lutfo ngekwami; ngehlulela njengaloko lengikuvako, kwehlulela kwami kulungile, ngobe angifuni yona intsandvo yami, kepha intsandvo yalowo longitfumile.
31“Nangitifakazela mine, bufakazi bami abusilo liciniso. 32Kodvwa kukhona longifakazelako, futsi ngiyati nekutsi bufakazi labufakazako ngami buliciniso. 33
3:27-30
Nine nitfumele titfunywa tenu kuJohane, wafike walifakazela liciniso. 34Kepha mine angikasimi ebufakazini bemuntfu, kodvwa loko nginitjelela kutsi nitewusindziswa. 35
Yena-ke abesibane lesivutsako nalesikhanyako, nine-ke benitimisele kujabula kwesikhashana ekukhanyeni kwakhe. 36
Kepha nginebufakazi lobukhulu kunebaJohane, ngobe imisebenti Babe langinike yona kutsi ngiyente, yona lemisebenti lengiyentako iyangifakazela kutsi ngitfunywe nguBabe. 37
Dut. 4:12
Mat. 3:17
Mak. 1:11
Luk. 3:22
Joh. 6:27
1 Thim. 6:16
2 Phet. 1:17
1 Joh. 4:12
NaBabe longitfumile ufakazile ngami. Anizange nilive livi lakhe, anizange nisibone nesimo sakhe; 38kunjalo nje aniligcini nelivi lakhe etinhlitiyweni tenu, ngobe yena lowo lamtfumile anikholwa kuye. 39
Jer. 23:5
Luk. 24:27
Joh. 1:45
Imis. 17:11
2 Thim. 3:15
Niphenya imiBhalo, ngobe nicabanga kutsi nitawutfola kuphila lokuphakadze kuyo, kantsi ngiyo lucobo lefakaza ngami. 40Kepha anivumi kuta kimi kuze phela nitewuba nekuphila.
41“Mine angilwemukeli ludvumo kubantfu. 42Kepha ngiyanati kutsi nine nite lutsandvo lwaNkulunkulu etinhlitiyweni tenu. 43
Mine ngite egameni laBabe, kodvwa aningemukeli; kepha nakuta lomunye atitela egameni lakhe, yena nitamemukela. 44
Rom. 2:29
Ningakholwa kanjani nine nidvumisana nodvwana nje, ningalufuni ludvumo loluvela kuNkulunkulu, lokunguye yedvwa?
45“Ningacabangi-ke kutsi ngitanimangalela kuBabe. Ukhona lonimangalelako, yena loMosi lenetsembele kuye. 46
22:18
49:10
Dut. 18:18
Kube benikholwa nguMosi, ngabe niyakholwa nangimi, ngobe yena wabhala ngami. 47
Kodvwa naningakholwa ngulokubhalwe nguye, pho, emavi ami nitawakholwa njani?”


text:
31
Leti-ke tive letashiywa nguSimakadze, kuze avivinye ngato ema-Israyeli labengazange atibone timphi taseKhenani. 2Loko wakwenta khona atewufundzisa kulwa timphi etitukulwaneni tema-Israyeli letatingazange tiyilwe imphi, 3
kwakunguletive: emakhosi lasihlanu emaFilisti, nawo onkhe emaKhenani, nemaSidoni, nemaHivi labehlala etintsabeni taseLebanoni, kusukela eNtsabeni iBhali Hemoni kuze kuyewufika eLebo Hamathi.Nome “ekungeneni kweHamathi” 4
Khu. 2:22
Tatishiyelwe kutsi tivivinye ema-Israyeli, kuze kubonakale kutsi atawuyilalela yini imiyalo yaSimakadze labeyinike bokhokho bawo ngaMosi.
5Ema-Israyeli abehlala emkhatsini wemaKhenani, nemaHethi, nema-Amori, nemaPheresi, nemaHivi, nemaJebhusi. 6
34:16
Dut. 7:3
Atsatsa emadvodzakati aletive ashada nawo, atsatsa nemadvodzakati awo awendzisela emadvodzana aletive, akhonta nabonkulunkulu bato.
7Ema-Israyeli enta lokubi embikwaSimakadze; akhohlwa Simakadze Nkulunkulu wawo, akhonta boBhali nabo-Ashera. 8Intfukutselo yaSimakadze yavutsela bema-Israyeli kangangekutsi wawatsengisa etandleni taKhushani Rishathayimu, inkhosi yaseMesophothamiya,“Mesophothamiya” nome “Aramu Naharayimu” lowagcilata ema-Israyeli iminyaka lesiphohlongo. 9Kodvwa atsi ema-Israyeli nakakhala kuSimakadze, Simakadze wawavusela umkhululi lekwakungu-Othniyeli, umsa waKhenazi, umnakaboKhalebi lomncane, longuyena abasindzisa. 10Moya waSimakadze wehlela kuye, ngako waba sikhulu sema-Israyeli; wabahola baya emphini. Simakadze wanikela Khushani Rishathayimu, inkhosi yaseMesophothamiya,“Mesophothamiya” nome “Aramu Naharayimu” esandleni sa-Othniyeli lowamehlula.
11
Ngako live laba nekuthula iminyaka lengema-40, kwaze kwafa Othniyeli, umsa waKhenazi.
12Aphindza futsi ema-Israyeli enta lokubi emehlweni aSimakadze; kwatsi ngobe bente lokubi, Simakadze wanika Egloni, inkhosi yakaMowabi, emandla ekubusa ema-Israyeli. 13Watsi kube Egloni atihlanganise nema-Amoni nema-Amaleki, wase uhlasela ema-Israyeli; balidla Lidolobha Lemasundvu.“Lidolobha Lemasundvu” nome “iJerikho” 14Ema-Israyeli abuswa ngu-Egloni, inkhosi yakaMowabi, iminyaka leli-18.
15Aphindza futsi ema-Israyeli akhala kuSimakadze, wase ubapha umkhululi, Ehudi, labelancele, umsa waGera, wesive sakaBhenjamini. Ema-Israyeli amtfumela netetfulo ku-Egloni, inkhosi yakaMowabi. 16Ehudi abetentele inkemba lekhalipha tinhlangotsi totimbili leyayingaba yincenye yelimitha budze, abeyibophele etimphahleni takhe, ngasetsangeni langesekudla. 17Ehudi waletsa tetfulo ku-Egloni, inkhosi yakaMowabi, labekhuluphele kakhulu. 18Kwatsi kube Ehudi etfule tipho, wase uyawahambisa lamadvodza labetfwele letetfulo. 19Watsi nakefika etithicweni ngaseGilgali, yena wancandzeka wafike wakhuluma ku-Egloni, inkhosi, watsi: “E, nkhosi! Nginemlayeto wakho loyimfihlo.”
Inkhosi yakhuluma yatsi: “Thulani!” Tonkhe tinceku tayo taphuma ngekushesha.
20Ehudi wasondzela kuyo isahleti yodvwa ekamelweni layo lekuphola lelalisetulu,NgesiHebheru letinkhulumo aticondzakali wafike watsi: “Nginemlayeto wakho lophuma kuNkulunkulu.” Yatsi inkhosi isasukuma esihlalweni sayo, 21Ehudi wahoshula inkemba yakhe ngesandla sakhe sangesancele, ayihoshula ngasetsangeni lakhe langesekudla, inkhosi wayigwaza esiswini; 22inkemba yangena kanye nesibambo sayo, yaze yaphumela ngale kwemhlane wayo. Ehudi akazange ayikhiphe, ngako-ke emanoni ayisibekela.NgesiHebheru letinkhulumo aticondzakali 23Ehudi waphumela emhubheni;NgesiHebheru letinkhulumo aticondzakali wavala iminyango kulendlu yenkhosi lesetulu, wayikhiya.
24
Emvakwekuhamba kwakhe tisebenti tenkhosi teta takhandza iminyango yaleyondlu ikhiyiwe. Takhuluma todvwana tatsi: “Mhlawumbe usemthoyi.” 25Tema taze tadzinwa, kodvwa tatsi kube tibone kutsi iminyango akayivuli, tatsatsa sikhiya tayivula. Takhandza inkhosi yato iwele phansi ifile.
26Batsi ngesikhatsi basemile balindzile, Ehudi washaya wacitsa. Wendlula etithicweni wabalekela eSeyira. 27Watsi kube efike lapho, washaya licilongo eveni letintsaba laka-Efrayimu, onkhe ema-Israyeli ehla naye etintsabeni, awahola.
28Wakhuluma kuwo, watsi: “Landzelani mine, ngobe Simakadze unikele Mowabi, sitsa senu, etandleni tenu.” Ngako amlandzela ehla naye, atfumba onkhe ematubuko emfula iJordane lewelela kaMowabi, avimbela bonkhe labewelako. 29Ngaleso sikhatsi abulala emaMowabi lati-10 000 asawonkhe labenguwona acinile anemandla; kute nome munye lowasindza. 30Kusukela ngalelo langa emaMowabi aba ngaphansi kwesive sema-Israyeli, live laba nekuthula iminyaka lengema-80.
31Emvakwa-Ehudi kwavela Shamgari, umsa wa-Anathi, lona lowabulala emaFilisti langema-600 ngeluphondvo lwenkhabi. Naye futsi wawakhulula ema-Israyeli.


text:
Clownfish
Ligama
Clown damselfish
Ligama Lemndeni Lelatiwako
Clown damselfish
Ligama Lato Lelinye
Anemonefish
Ligama Lesayensi
Amphiprioninae
Linani
Ingangemasentimitha lalishumi nesiphohlongo, silinganiso ngemasentimitha lalishumi.
Kutichaza
Iyindingilizi, inemtimba losidudla lonematsambo lamakhulu. Ingaba nelulaka/luchweba. Imibala iyehlukahlukana kusukela kumtfubi, luphuti, bovu noma mnyama lonalokumhlophe lokume kubheke etulu lokunetigadla noma tindingilizi emtimbeni wonkhe.
Satiso Sebantfu Bonkhe
Umndeni lomncane we Amphiprioninae ufaka tinhlono letimbili kanye nemacembu lamashumi lamabili nesiphohlongo. Takha budlelwane lobufanako nema anemone. Emangcoliso ato apha imphilo bese lama anemone apha sivikelo etimfishini. Tivela ngemacembu lamancane emindeni lemitsatfu kulama anemone. Onkhe ema clownfish atalwa amadvuna bese ajika bulili bawo uma leletinsikati tifa/tishona. Titalela emacandza dvute ne anemone lengetulu kwemhlaba. Lelendvuna ihlala igadzile kuze kufike sikhatsi sekuchobosela.
Kudla Kwato
Tidla titjalo letincane letihluma emantini noma eceleni kwemanti, titjalo netilwane letincane, tilwane letinemitimba lelula kanye netilwane letincane tasemantini.
Kusakata
Tivela ngatotonkhe tindlela tekushisa/tekubandza kanye nasetindzaweni letishisako letinelwandle mhlaba wonkhe.
Tilwane Letatiwako
Clown anemonefish - Amphiprion percula
Nosestripe clownfish - Amphiprion akallopisos
Twobar clownfish - Amphiprion allardi


text:
Squirrelfish
Ligama Lemndeni Lelatiwako
Squirrelfish
Ligama Lesayensi
Myripristinae
Linani
Ingangemasentimitha lamashumi lasihlanu, silinganiso silishumi nesiphohlongo semasentimitha.
Kutiveta
Ipatalele,bhelekece, umtimba umise kwendingilizi netigogo letibukeka tihwaya letinemibala lemibili. Inemsila lohlukako ngekushona. Inemehlo lamakhulu kanye nemphumulo lengakaciji. Ivama kubabovu ngelibala nemalayini lashona etulu lakhanyako lasemtimbeni.
Satiso Setintfo
Incenye yemndeni we Myripristinae ufaka tinhlobo letilishumi nemacembu etilwane letimashumi lasiphohlongo nakune. Umndeni we Mfishiyelisotja. Titfolwa ngetulu kwematje asemantini ngesikhatsi sasemini noma tibhace emihomeni kanye nasemaweni.
Titingela kakhulu ebusuku/kusihlwa. Titsandza tindzawo letinemagagasi lanemandla. Letinye tinelitsambo lelikhulu eceleni kwencenye yemtimba letiphefumula ngayo levulekile lengahle yenta silondza lesibuhlungu. Tisakateke emantini lavulekile emifula/elwandle.
Kudla Kwato
Tidla titjalo netilwane letinkhulu letifaka tilwane letiselwandle letitibungu.
Kusakata
Tivela ngetinhlobo tonkhe tekushisa/tekubandza nelwandle lelisendzaweni leshisako mhlabawonkhe.
Tilwane Letatiwako
Squirrelfish - Sargocentron diadema
Saber squirrelfish - Sargocentron spiniferum
Tailspot squirrelfish - Sargocentron caudimaculatum


text:
71Watsi nase akhulume konkhe loku kubantfu, wesuka waya eKhaphanawume.
2Indvuna yelibutfo lemaRoma yayinesisebenti leyayisitsandza kakhulu, sasigulela kufa. 3Yatsi nayiva ngaJesu lendvuna, yatfumela kuye lamanye emaJuda lamadzala kutsi ayewucela Jesu kutsi ete ateyiphilisela lesisebenti sayo. 4Befika kuJesu bamncengisisa batsi: “Impela lomuntfu ulufanele lusito lwakho. 5Uyasitsandza sive sakitsi, futsi nguye lowasakhela lelisinagoge.”
6Ngako Jesu wahamba nabo. Watsi nase asedvute nalapho ihlala khona lendvuna, yatfumela bangani bayo kuJesu kutsi bafike batsi: “Nkhosi, ungatihluphi ngekuta lapha. Angikafaneli nekutsi ngingakungenisa nasemtini wami, 7ngako-ke, ngitikhandza ngingakafaneli nekutsi ngite kuwe. Mane usho livi nje, sisebenti sami sitawuphila. 8Nami ngiyindvuna lephetfwe ngulabakhulu, nginemabutfo lengiwaphetse, ngitsi kulelinye: ‘Hamba!’ lihambe; ngitsi kulelinye: ‘Wota!’ lite; ngitsi esigcilini sami: ‘Yenta naku!’ sikwente.”
9Jesu wamangala nakeva loku, wagucuka wabuka lesicumbi sebantfu lesasimlandzela watsi: “Angizange sengikubone kukholwa lokungaka ngisho naka-Israyeli imbala.”
10Titfunywa tatsi tibuyela emuva endlini yalendvuna, takhandza lesisebenti sesiphilile.
11Emvakwaloko Jesu waya edolobheni lelalitsiwa yiNayini. Bafundzi bakhe nesicumbi sebantfu lesikhulu sasihamba naye. 12Nakefika esangweni lelidolobha, wahlangana nebantfu baya emngcwabeni. Lendvodzana lebeyifile beyiyemfelokati, futsi bekukuphela kwayo. Sicumbi sebantfu sasimsingatsile lomfelokati. 13INkhosi yamdzabukela nayimbona lomfelokati yatsi kuye: “Ungakhali!”
14Wahamba Jesu watsintsa loluhlaka lwalunalesidvumbu, bantfu lababelutfwele base bayema. Jesu watsi: “Ngitsi kuwe: Vuka, jaha!”
15Lelijaha lelalifile lavuka lahlala ngetibunu, lacala lakhuluma. Jesu wase ulinika unina.
16Bonkhe bantfu bafikelwa kwesaba, badvumisa Nkulunkulu batsi: “Sifikelwe ngumphrofethi lomkhulu!” Baphindze batsi: “Nkulunkulu sewubahambele bantfu bakhe!” 17Lendzaba ngaJesu yandza neliJudiya lonkhe kanye netigodzi letatakhelene nalo.
18Bafundzi baJohane bamtjela ngato tonkhe tintfo tatentiwa nguJesu. Johane wase ubita babili babo.
19Wabatfumela eNkhosini kuyawubuta kutsi: “Unguye yini lona lofanele kufika, nome kusafanele silindzele lomunye?”
20Nase befikile kuJesu, befika batsi: “Johane uMbhabhatisi usitfumile kutsi sitewubuta kutsi: ‘Unguye yini lona lotawufika, nome kusafanele silindzele lomunye?’ ”
21Ngaso leso sikhatsi Jesu waphilisa labanyenti labebaphetfwe ngimikhuhlane, netifo, nemadimoni, wavula emehlo etimphumphutse letinyenti.
22
61:1
Luk. 4:18
Titfunywa taJohane watiphendvula watsi: “Ncandzekani nifike nimtjele konkhe lenikubone kwenteka nalenikuvile kukhulunywa: Timphumphutse tiyabona, tinchute netishosha tiyahamba, emalephelo ayaphiliswa, tihhulu tiyeva, labafile bayavuswa, neliVangeli liyashunyayelwa etimphuyeni. 23Maye, ubusisiwe lowo longangabati ngami!”
24Tatsi kube tihambe titfunywa taJohane, Jesu wacala wakhuluma eticunjini tebantfu watsi: “Ngesikhatsi niya kuJohane ehlane nanilindzele kubonani? Nanilindzele kubona tjani bulaliswa ngumoya yini? 25Naniyewubonani? Naniyele kuyawubona indvodza legcoke tingubo letinhle nje kuphela? Empeleni anati yini kutsi bantfu labahlobe ngemvunulo lenhle batfolakala etigodlweni? 26Ase ningitjele kahle nine, nanibheke kubonani? Umphrofethi? Yebo, ngiyanivumela, empeleni nabona lomkhulu kunalomphrofethi nanimbhekile.
27
Mak. 1:2
“Nguye loJohane imiBhalo lekhuluma ngaye kutsi: ‘Bheka, ngiyawutfumela sitfunywa sekungendvulela lesiyawungiphendlela indlela.’ ” 28Wachubeka watsi: “Ngiyanitjela ngitsi, akekho namunye, lotelwe ngumfati, lomkhulu kunaJohane, kepha loyo lomncane embusweni waNkulunkulu, mkhulu kunaye.”
29
Luk. 3:12
Bonkhe bantfu labebamlalele labebabhajatiswe nguJohane, ngisho nebatselisi imbala bavuma kutsi tindlela taNkulunkulu tilungile.Lamanye emahumusho atsatsa lamavesi njengencenye yenkhulumo yaJesu 30Kodvwa baFarisi netati temtsetfo atiyemukelanga injongo yaNkulunkulu ngato, bala kubhajatiswa nguJohane.Lamanye emahumusho atsatsa lamavesi njengencenye yenkhulumo yaJesu
31Jesu wachubeka watsi: “Konje bantfu balesitukulwane ngingabafanisa nani nje? 32Banjengebantfwana labahleti emakethe, lesinye sicumbi sabo simemeta lesinye sitsi: ‘Sanishayela tigubhu engomeni yesibhaca, kodvwa anizange nigidze; sahlabela tingoma temngcwabo, kodvwa anizange senikhale.’
33“Johane uMbhabhatisi wazila kudla wangete wanatsa neliwayini, nase nitsi: ‘Unelidimoni!’ 34
INdvodzana yeMuntfu yase iyefika, yona-ke yadla yanatsa, nase nitsi: ‘Ase nibheke! Lomuntfu usimiti nemnatsi, futsi ungumngani webatselisi netoni.’ 35Noko inhlakanipho yaNkulunkulu ibonakaliswa iliciniso kulabo labayemukelako.”
36Jesu wamenywa ngumFarisi kutsi ete atewudla ekhaya kakhe. Nangempela Jesu waya wafike wadla.
37
Mak. 14:3
Joh. 12:3
Kulelo dolobha bekunemfati labephila imphilo lengcolile; wase uyeva kutsi Jesu usadla endlini yemFarisi, ngako weta nemakha agcwele libhodlela lelalakhiwe ngembiza, 38wafike wema emvakwaJesu, ngasetinyaweni takhe akhala, taze tinyawo taJesu taba manti tinyembeti. Watesula ngetinwele takhe lomfati, watanga, watitsela ngemakha.
39Nakabona loko lomFarisi lobekameme Jesu, watsi enhlitiyweni yakhe: “Kube lomuntfu ungumphrofethi ngempela, ngabe uyati kutsi ungubani lomfati lomtsintsako. Ngabe uyati kutsi uphila imphilo leyonakele kangakanani.”
40Jesu wakhuluma waphumisela watsi: “Simoni, kukhona lengifuna kukutjela kona.” Waphendvula watsi: “Yebo, Mfundzisi, ngitjele.”
41Jesu watsi: “Kwake kwaba khona emadvodza lamabili labekweleda umtjelekisi wetimali. Lenye yayimkweleda tinhlavu tesiliva letingema-500, lenye yayimkweleda tinhlavu tesiliva letingema-50. 42Atsi kube ehluleke omabili kuyibuyisa lemali yakhe, wawacolela. Nguyiphi emkhatsini wawo leyamtsandza kakhulu?”
43Simoni waphendvula watsi: “Ngiyabona kutsi kufanele kube ngulena lebeyimkweleda kakhulu.”
Watsi Jesu: “Uphendvule kahle.”
44Wase ugucukela kulomfati, utsi kuSimoni: “Uyambona lomfati? Seloku ngingenile lapha endlini yakho awukanginiki emanti ekugeza tinyawo tami, kodvwa yena sewugeze tinyawo tami ngetinyembeti takhe, waze watesula ngetinwele takhe. 45Wena awukangemukeli ngekunganga, kodvwa yena seloku efikile wanga tinyawo tami. 46Wena awukayigcobisi ngemafutsa inhloko yami, kodvwa yena sewugcobise tinyawo tami ngemakha.
47“Ngako-ke ngikutjela ngitsi: Tono takhe lebetitinyenti setitsetselelwe, ngobe unelutsandvo lolukhulu, kodvwa lowo lotsetselelwe lokuncane, utsandza kancane.”
48Wase utsi kulomfati: “Tono takho titsetselelwe.”
49Labanye labebahleti naye badla, bavungatela bodvwana batsi: “Ngubani lona lotsetselela netono?”
50Kodvwa Jesu wase utsi kulomfati: “Kukholwa kwakho kukusindzisile, hamba ngekuthula.”